WAASUGE IYO WARSAME: (Socdaalkii 30ka maalmood), waxaa qoray: Dr.Xuseen Sh.Axmed (kaddare)\nHome » Qormooyinka » WAASUGE IYO WARSAME: (Socdaalkii 30ka maalmood), waxaa qoray: Dr.Xuseen Sh.Axmed (kaddare)\tWAASUGE IYO WARSAME: (Socdaalkii 30ka maalmood), waxaa qoray: Dr.Xuseen Sh.Axmed (kaddare)\n20/03/2017\t558 Views Alle ha u naxariistee Dr.Xuseen Sheekh Axmed (Kaddare), wuxuu ka mid ahaa Qorayaashii Farta Soomaaliga. wuxuu ahaa Laashin dhaqan-ruug ah oo Suugaanta Soomaalida noocyadeeda kala geddisan curiya misana Qoraa ahaa.\nAad ayey odayaashii umuurtaasi u saameysay ka dib markii si wanaagsan loogu warramay. Waasuge oo tallaabadaas af soomaaliga laga qaaday ka faalloonaya ayaana saaxibkiis ku yiri “ Warsamoow, Allay lehe, reer magaalkii waxay afaf shisheeye ku dhaqmaamba, hadda ayey runta usoo degeen. waxaanaba sideedaba la yiri ayuu yiri “ lama huraan waa caws jiilaal”.\nWarsame: Waasugoow, Af carabigii ma waxaad raacisay afafka shisheeyaha, mase waad ka reebtay.\nWaasuge: ma waxaa iskaga kaa darsan Shisheeyaha iyo sokeeyaha,( carabta iyo soomaalida ayuu asagu u arkaa laba dad oo ay isu keeneen diin iyo dhaqamo kala shidaal qaatay oo kaliya), mase af soomaaliga iyo diinta?\nWarsame: inkastoo aan ku afgaranayo, haddana carabta waxaan la wadaagnaa wax ayan biru goyn karin biyana mayri karin ( wuxuu aad u qiimeynayaa oo kala faquuqa u diidayaa dhaqanka diiniga ah ee xidideystay iyo isdhexgalka labada dad.).\nCabbaar ayey labadii oday ku murmeen “af carabiga shisheeiyenimada ka daa iyo ka dayn maayo”ayagoo aan isla meel dhigin ayuu Warsame dhex galay faallo kale oo ku saabsan bannaanbaxa. si weyn ayuu Warsame ujeeddada bannaanbaxa u dhuuxay, ulana dhacay, laakiin markuu ogaaday in dadkaa faraha badan oo u soo baxay lagu ayidayo qoridda af soomaaliga, ayey dib ula soo xumaatay jawaab uu Wiil yaru siiyey mar ay odayaasha weydiiyeen sababta dadka isu keentay. wiilku wuxuu odayaasha ku yiri “dadkan waxa isu keentay waxba kama gashaan mana garan kartaan”, wuuna iska dhaqaaqay.\nWarsame, waxay la ahayd inaan marna looga maarmi karin talo iyo tallaabo afsoomaaliga ku saabsan, aad ayuuna wiilkii ugu carooday. Duqu wuxuu umuurtaa ku xasuustay gabaygii Diini Gurey oo ahaa:\nAfku waalid buu leeyihiyo, odayo waaweyne\nWaxay ururinaayeen halkiyo,aabbihii dhalaye\nAbbaartiisa kama leexinnine, wey ebyeen shalaye Irankiisa hoosiyo guntaa, laga abuuraaye\nOr iyo qaylo kuma fiicna iyo, kaa anaa iriye.\nWaasuge iyo Warsame, ayaga ayaa isugu dambeeyey dadkii baabuurka ka degay. inteeyan kala tegin waxay isu sheegeen danta uu mid waliba magaalada u yimid, dadka u jooga iyo meesha laga helo. isbarasho xiisa leh ayaa dhex martay labada oday, waxayna kala tageen iyagoo isleh “ Ilaaheen markale ha na kulmiyo”. SIdaas ayey ku kala dhaqaaqeen, wuxuuna mid waliba markaas billaabay inuu tiigsado halkii ay degganaayeen reerihii uu usoo muraaday.\nLa soco Qeybta 7-aad, Berri haddii Alle idmo.\nPrevious: Daraasad ka hadleysa saameynta Raga ay ku yeesheen dagaalada oo Muqdisho lagu soo bandhigay\nNext: Rag Bajaaj watay oo qof ku dilay degmada Yaaqshiid


Kooxda Manchester City Ayaa Guul Ka Gaadhay Kooxda West Ham Tartanka Premier League. | Malcab.com Wararka Ciyaaraha\nManchester City ayaa arimaheeda banaanka soo dhigtay hal dhinac iyagoo u fududeeyay inay 2-0 uga badiyaan West Ham Arbacadii ciyaartii ka dhacday Etihad Stadium ee Premier League.\nDhismaha ciyaarta ayaa waxaa xukumayay ganaax labo sano ah oo laga soo rogay kubada cagta Yurub oo lagu soo rogay City oo ay ku soo rogeen UEFA oo ku xadgudbeysa sharciga dhaqaale wanaaga ciyaarta.\nLaakiin waxa ay aheyd wax iska caadi ah marka loo fiiriyo City madaama Rodri uu qeyb libaax leh ka qaatay qeybtii hore isagoo dhaliyay goolkiisii ugu horeysay ee kooxda halka Kevin De Bruyne uu isna labaad ku soo daray saacad ka dib.\nTaasi waxay cadeysay in ku filan kooxda Pep Guardiola, oo ka soo laabatay guuldaradii 2-0 ee ka soo gaartay Tottenham horaantii bishaan inay furaan farqiga afarta dhibcood ee Leicester City.\nCiyaartii hore ayaa la joojiyay 10 maalmood ka hor sababtoo ah Storm Ciara, oo ay weheliso tartankii nasashada ee bartamihii xilli ciyaareedkii, ayaa la micno ah in 17 maalmood ay u nasanayaan ciyaartoyda City.\nWaqti badan kama qaadin in martigaliyayaashu ay socodsiiyaan, Gabriel Jesus wuxuu fursad qaali ah ka qaatay isagoo hal taabasho aad u badan ka horreeyay goolka islamarkaana u ogolaaday Ryan Fredericks inuu soo laabto.\nWeeraryahanka reer Brazil ayaa mar kale dib u dhigay kubad aad u dheer ka dib furitaankiisii weynaa ee City, laakiin Rodri ayaa gooldhalinta ku furay kubad madax aheyd daqiiqadii nus saac ka dib nus saac.\nWiilasha Guardiola ayaa dadaal ugu galay qaybo badan oo ka mid ah tartanka laakiin waxa ay heleen gool labaad daqiiqadii 62-aad De Bruyne, oo baas kubad la isweydaarsaday Bernardo Silva oo dab ku tuuray.\nDavid Silva ayaa dhaawac uu ka soo gaaray shantii daqiiqo ee ugu dambeysay, wax yar ka dib markii Lukasz Fabianski uu badbaadiyay badbaadin fiican si uu uga leexiyo Jesus, laakiin City ayaa shabaqa soo taabtay si ay ugu soo laabato wadada guusha ee garoonkeeda.


Daawo: Xijaar iyo ciidankiisa oo caawa tegaya Afisyoone - Muxuu yahay qorshahooda? - Caasimada Online\nHome Warar Daawo: Xijaar iyo ciidankiisa oo caawa tegaya Afisyoone – Muxuu yahay qorshahooda?\nDaawo: Xijaar iyo ciidankiisa oo caawa tegaya Afisyoone – Muxuu yahay qorshahooda?\nMuqdisho (Caasimada Online) – Taliyaha ciidanka booliska Soomaaliya Jeneraal Cabdi Xasan Maxamed Xijaar oo caawa warbaahinta la hadlay ayaa iska fogeeyey eedeymo loo jeediyey oo ay ka mid yihiin inuu xirtay xarunta golaha shacabka ee Villa Hargeysa iyo inuu shalay guddoomiye Dhabancad u diiday teendhada Afisyooni, halkaas oo lagu dhaari lahaa xildhibaanadii lagu soo doortay Ceelwaaq.\nWuxuu qiray in shalay ay u yimaadeen guddoomiye Dhabancad iyo masuuliyiin kale, isagoo ku sugan Afisyooni, balse uu u sheegay inay ku jiraan u diyaar garowga doorashada guddoonka Aqalka Sare oo maanta dhacday, sidaas darteena aan howl kale lagu qaba karin teendhada.\nSidoo kale ayaa cadeeyey in howsha sugidda amniga ay u maarey doonaan sidii maanta oo kale, isla markaana liiska dadka tegaya teendhada ay ka sugayaan guddoomiyaha KMG ah ee golaha shacabka iyo xoghaynta baarlamaanka, xilli caawa uu Ra’iisul Wasaare Rooble amray in boolisku uu faraha kala baxo doorashada, amiga Teendhadana ay ATMIS la wareegto.\n“Caawa waxaan u soo jeednaa inaan Teendhada habeen barkii tagno oo Ciidamo iyo Eeyo baara geyno, liiska dadka imaanaya anaga waxaa noo soo gudbinaya guddoomiyaha KMG ah ee golaha shacabka iyo aqalka sare iyo xog-hayeyaasha sidii maanta la yeelay, waana been in boolisku u diiday guddoomiyaha KMG ah xarumaha Villa Hargeysa iyo Teendhada Afisyooni ee yaan ummadda la jahwareerin,” ayuu yiri Xijaar.\nTaliye Xijaar ayaa sidoo kale eedeyn u jeediyey siyaasiyiin uu sheegay inay been ugu abaal gudeen ciidanka booliska oo sida uu sheegay masuuliyad adag iska saaray doorashadaan soo jiitameysay labada sano.\nWuxuu iska fogeeyey in xarunta Villa Hargaysa ay ammaankeeda gacanta ku hayaan, wuxuuna siyaasiyiin iyo dadka kaleba ka codsaday inay been abuurka ka daayaan booliska oo sida uu sheegay ay ka go’antahay sugida amniga doorashooyinka socda.


Shirkad shaqaaleysiinaysa da’da ka weyn 55 jir! | Radio Himilo\nHome / Macluumaad / Shirkad shaqaaleysiinaysa da’da ka weyn 55 jir!\nMuqdisho – EverYoung oo ah shirkad tiknoolojiyeed xarunteedu tahay caasimadda Seol, Koofur Kuuriya ayaa leh hannaan gaar ah oo adag kaas oo ay u marto qaadashada shaqaale cusub – musharraxu waa inuu ugu yaraan jiraa 55 sano. Waxay sidaas kusoo dhaqmaysay taniyo markii la helay sanadkii 2013, hadda waxa u howl-gala 420 howl-wadeenno u dhaxeeya 55-jir ilaa 83-jir.\n“Kuuriya way cimrinaysaa, saameyntooduna way kulaalaysaa, sidaas darteed waxaan rumeysannahay in ka qeyb-galkoodu uu muhiim u yahay dhaqaalaha,” Chung ayaa u sheegay Channel News Asia. “Waxaan rumeysanahay shaqaaleysiintooda inay jawaab u noqonayso sare u qaadista heerka nololeed.”\nPrevious: Cantona oo farriin-qoraaleedkii Conte ee Costa ku jeesjeesaya


DAAWO Muuse Suudi Shidaalka inladhacaa larabaa – Kismaayo24 News Agency\nDAAWO Muuse Suudi Shidaalka inladhacaa larabaa\nby admin 7th January 2020 0254\nSenator Muuse Suudi Yalaxow oo shalay hadal ka jeediyey fadhigii golaha Aqalka Sare ee lagu ansixiyey sharciga Batroolka dalka, ayaa soo jeediyey in ansixinta sharcigan lala sugo dowlad xoog leh oo damaanad qaadi karta.\nSenator ayaa sheegay in mar walba ay muhiim tahay in lasoo saaro Batroolka dalka, balse aysan suurta gal aheyn in hadda lagu deg dego, iyadoo uusan jirin sharci lagu heshiiyey oo lagu hago Batroolka, isla markaana aysan sharcigan raali ka aheyn dowladaha xubnaha ka ah dowladda federaalka, sida Somaliland, Puntland, Galmudug iyo Jubbaland.\nSenator oo hadalkiisa sii watey ayaa golaha ka hor yiri, “Sharcigan waxaa laga rabaa in warqadii laga soo saxiixay Golaha Shacabka, laga saxiixo golahan Aqalka Sare, kadibna loo geeyo Madaxweynaha ee markuu saxiixo Ra’iisul Wasaaruhu u geeyo shirkado lacag kaliya looga rabo”.\nAqalka sare ee baarlamanka Soomaaliya ayaa shalay ansixiyey Sharciga Batroolka dalka oo muhiim u ah Soomaaliya, si ay usoo saarato kheyraadka shidaalka ee la rumeysan yahay inuu dalka ku jiro.\nDAAWO Maamulka Hawada oo laga cabsi qabo in dib loola wareego\nDaawo: Farmaajo oo Madaxtooyada kula kulmay Qoyska Marxuum Tahliil oo Baabuurta Ilaalada Madaxweynaha ay Dileen\nDowladda Somalia oo Abuu Mansuur u diiday in uu isku soo sharaxo Doorashada Koonfur Galbeed\nWar Cusub: Ciidamada xoogga dalka iyo kuwa amisom oo u ruqaansaday deegaanada ay shabaab ka maamulaan gobolka …..\nTifaftiraha K24 5th June 2017


Maxay ka wada-hadleen Muuse Biixi iyo Abiy Axmed? | dalkaan.com-Wararka ugu danbeeyay ee soomaaliya\nHome Warkii Maxay ka wada-hadleen Muuse Biixi iyo Abiy Axmed?\nMaxay ka wada-hadleen Muuse Biixi iyo Abiy Axmed?\nAddis Ababa (Caasimada Online) – Madaxweynaha Somaliland, Mudane Muuse Biixi Cabdi oo haatan booqasho ku joogo waddanka Itoobiya ayaa kulan la yeeshay ra’iisul wasaaraha dalkaasi, Mudane Abiy Axmed oo isagu u fidiyey casuumaadda uu ku tegay Addis Ababa.\nBiixi iyo Abiy oo wada-hadallo gaar ah yeeshay ayaa xoogga saaray sidii loo xoojin lahaa xiriirka Somaliland iyo Itoobiya, gaar ahaan iskaashiga ay leeyihiin labada dhinac.\nWasiirka arrimaha dibadda Somaliland, Ciise Kayd oo ka warbixiyey kulankaasi ayaa shaaca ka qaaday in labada mas’uul ay isla soo qaadeen arrimo dhowr ah, sida isticmaala Berber Port iyo Berbera Corridor.\nSidoo kale wuxuu intaasi ku daray in Itoobiya iyo Somaliland ay baallaarin doono iskaashiga dhinaca ganacsiga ee ka dhexeeya labada dhinac.\nMuuse Biixi ayaa sidoo kale inta uu joogo Addis Ababa kulamo doceedyo la yeelan doono madax kala duwan oo ay qayb ka yihiin safiirada deggan magaaladaasi.\nSocdaalka madaxweynaha Somaliland ee Itoobiya ayaa ah kiisii labaad oo uu ku tego dalkaas oo xiriir la leh Somaliland, waxaana loo soo dhoweeyey si ballaaran.\nWaxaa sidoo kale hadal hayn xoogan ay ka dhalatay hab maamuus loo soo dhoweeyey madaxweynaha Somaliland, waxaana dadka isticmaala baraha bulshada ay barbar ku sameynayeen soo dhoweeyntii hore loogu sameeyey Farmaajo iyo tan Biixi oo aan waxba ku kala duwaneyn, marka la eego qaabka loo soo dhoweeyey labaduba.\nSi kastaba, Farmaajo iyo Abiy ayaa afartii sano ee lasoo dhaafay ahaa saaxibo isu dhow, waana midda sii xoojisay hadal heynta ka dhalatay safarka Muuse Biixi ee Addis Ababa.\nJurgen Klopp oo go’an ka qaatay Bixitaanka xidiga Divock Origi ee...\nTababaraha kooxda Liverpool ee Jurgen Klopp ayaan wax niyad ah u hayn in uu iibiyo Divock Origi inta lagu guda jiro suuqa January. Origi...\nDaawo: 260 oo qof oo haraad iyo gaajo ugu geeriyooday GEDO\nHoggaamiyihii DAACISH oo hab yaab leh ku dhintay\nLaba arrin oo lagu xalin karo khilaafka culus ee hareeyey doorashooyinka...\nDeg Deg Sanad Kadib Cadaalad u Raadintii Ikraan Tahliil mala iloobay...\nWararkii ugu dambeeyey ee doorashada kuraasta taalla Beledweyne


Dilka Kim Jong-nam oo khilaaf dublamaasi dhaliyay - BBC News Somali\nDilka Kim Jong-nam oo khilaaf dublamaasi dhaliyay\nImage caption Dilkii madaxweynaha Kuuriyada Waqooyi walaalkii ee Kuala Lumpur ka dhacay todobaadkii hore ayaa muran dublamaasiyadeed horseeday\nDawladda Malayshiya ayaa u yeertay danjirahoodii Kuuriyada Waqooyi ka dib markii uu ka sii daray muranka ku saabsan dilkii Kim Jong-nam oo ay isku aabo yihiin madaxweynaha Kuuriyada Waqooyi Kim Jong-un.\nKim Jong-nam ayaa si aan macluumaad badan laga haynin ugu geeriyooday magaalada Kuala Lumpur todobaadkii hore, booliisku waxay rumaysan yihiin in la sumeeyay isaga oo sugaya duulimaad.\nBooliiska ayaa sheegay in ay hadda baadigoobayaan afar ruux oo Kuuriyada Waqooyi u dhashay.\nDanjiraha Kuuriyada Koonfureed ee dalka Malayshiya ayaa sidoo kale su'aalo laga waydiiyay hadal uu horay u jeediyay.\nInkastoo uu jiro tuhun ballaaran oo ku aadan in Kuuriyada Waqooyi ay ka dambaysay dilkan, haddana wax caddayn ah looma hayo, Pyongyang illaa iyo hadda war rasmi ah kama aysan soo saarin dhacdadaas.\nKuuriyada Koonfureed ayaa sheecisay in Kuuriyada Waqooyi ay soo maleegtay dilkaas.\nDhanka kalana muuqaal u muuqda in uu muujinayo dilka ayaa soo baxay, waxaana laga sii daayay telefeshin Japan laga leeyahay.\nSiduu ku yimid murankan dublamaasiyaddu?\nMalayshiya ayaa ka mid ahayd dalal kooban oo joogteeyay calaaqaadka dublamaasi ee ay la leeyihiin Kuuriyada Waqooyi, balse dilkan ayaa murjiyay xaaladda.\nTodobaadkii hore ayayna Malayshiya diiday in ay aqbasho dalab uga yimid Kuuriyada Waqooyi oo ahaa in ay fasaxaan Maydka Kim isaga oon baaritaan lagu samaynin sababta uu u dhintay.\nHogaamiyaha Kuuriyada Waqooyi oo walaalkiis la dilay\nKuuriyada Konfureed oo xaqiijisay in la dilay madaxweynaha Kuuriya Waqooyi walaalkii\nBaaritaankii maydka Kim Jong-nam oo la soo gabogabeeyay\nArrintaas ayaa sababtay in danjraha Pyongyang ee Malayshiya Kang Chol in uu Kuala Lumpur ku eedeeyo in ay "wax qarinayso"\nArrintaas ayaana sababtay in wasaaradda arrimaha dibadda ee Malayshiya ay si caro leh uga jawaabto iyada oo sheegtay in eedayntaasi "aysan sal lahayn". waxayna intaas ku dartay in ay masuuliyadooda tahay in ay baaraan dhimashada Kim maadaama oo uu Malayshiya ku dhintay.\nImage caption Kang Chol ayay u yeertay wasaaradda arrimaha dibadda ee Malayshiya hadalkii uu sheegay dartii\nMuxuu mudanayaa maydka Kim?\nXukuumadda Malayshiya waxay hadda sugaysaa natiijada ka soo baxday baaritaankii lagu sameeyay maydka. Balse danjire Kang Chol ayaa sheegay in dalkiisu uusan aqbali doonin natiijada maadaama oo baaritaanka la sameeyay iydoo aysan joogin cid ka socota Waqooyiga Kuuriya.\nMalayshiya ayaa sidoo kale diiday in ay fasaxdo maydka Kim, iyadoo sheegtay in ay u baahan tahay in ay qaaddo baaritaan ku saabsan dheecaaanka hide sidaha ee DNA-ga loo yaqaanno. Booliiska ayaana hadda baadigoobaya qof ka mid ah qoyskiisa.\nWaxaa la rumaysan yahay in dad ka mid ah qoyska Kim ay kala joogaan Beijing iyo Macau.\nAbdul Samah Mat oo ah sarkaal sare oo ka tirsan booliiska Malayshiya ayaa wakaaladda wararka ee AP u sheegay in haddii aysan jirin dad ehelkiisa ah oo doonaya mayka Kim isla markaasna la soo gabogabeeyo dhammaan baaritaannada in markaas ay ku wareejin doonaan maydka safaaradda Kuuriyada Waqooyi.\n15 Febraayo 2017\nShiinaha oo diiday dhuxusha Kuuriya Woqooyi\n3 Febraayo 2017\nKuuriyada Woqooyi oo "gantaal tijaabisay"\n12 Febraayo 2017\nMusuqmaasuq hareeyay Dalka Koonfur Kuuriya\n2 Jannaayo 2017


Hawd Oo Ka Hadhay Tartanka Goboladda Iyo Rabshadii Taageerayaasha\nHomeWararka MaantaHawd Oo Ka Hadhay Tartanka Goboladda Iyo Rabshadii Taageerayaasha\nXulka gobolka Hawd ayaa ka hadhay tartanka goboladda Jamhuuriyadda Somaliland, kadib markii xulka gobolka Daad-madheedh 2-1 kaga guuleystay, ciyaartii saddexaad ee heerka Groups ka oo rajadoodu ku xidhnayd, taageerayaasha gobolka hadhay ayaa rabshado garoonka ku asqeeyey markii ciyaartu dhamaatay.\nTaageerayaasha xulka Hawd ayaa rabshado dhigay kadib dhamaadkii ciyaartii, waxaanay ciidamada ammaanka garoonka Hargeysa Stadium sugayay, u adeegsadeen qiiqa dadka ka ilmaysiiya, si ay u kala kaxeeyaan.\nDaad-madheedh iyo gobolka Gabilay oo hore isagu 7 dhibcood u sii haystay ayaa ka baxay Group B, waxaana sidaas ku hadhay xulalka goboladda , Hawd iyo Sool.\nCiyaartii go’aaminaysay cida Gebilay ku wehelinaysa Group B, afar dhamaadka tartanka Gobolada Somaliland, ayaa waxay ku dhex martay garoonka Hargeysa Stadium, maanta oo Isniin ah, waxaanay aakhirkii saddexdii dhibcood ku qaatay – Daad-madheedh.\nRabshadaha Taageerayaashu Dhigeen, shiidka iyo Tuuryada walxaha kale, ayaa la soo werinayaa in ciidamada ammaanka oo rasaas nool adeegsaday markii dambe, ay sabbabtay dhaawac aan la ogayn ilaa hadda inta uu tiro le’eg yahay.\nXulalka gobolada, Saaxil iyo Awdal ayaa Group ka A, kaalinta koobaad iyo labaad ugu soo baxay siday u kala horeeyaan, waxaana soo raacay Group B, oo ay Gabilay oo kaalinta koobaad ku baxday ay soo labaysay Daad-madheedh oo guushan ku heshay lix dhibcood.\nCiyaaraha Semi finalka, Saaxil oo kaalinta koobaad ee Group A ku baxday, waxay wajahi doontaa xulka Daad Madheedh oo labaad Group B ku baxay, halka Gabiley oo koobaad Group A ku baxday ay ku dhacday Gobolka Awdal.\nCiyaaraha Semi Finalka\nClick Sii Sawirka Si Aad u Muuqaal Weyn Uga Bogato\nRobben wali furre ayuu u yahay Bayern – Guardiola\nWakhtiga ciyaaraha Maanta Iyo Caawa\n14/05/2016 Abdiwahab Ahmed\nArsenal 1-1 Southampton – All Goals and Highlights


Mogadishu Journal » 2016 » August » 4\nMjournal :–Wakiilka Qaramada Midoobay ee Soomaaliya,Michael Keating ayaa ku dhawaaqay inay doonayaan doorashada inay ku dhacdo waqtigeeda,isagoo marka ka hadlayay doorka Qaramada Midoobay ee doorashada dalka ka dhacaysa. Waxuu sheegay inuu dhigayo dastuurka wali qabyada ah...\nMjournal :–Iran waxay xukun dil ah ku fulisay dad badan oo 20 qof dhan oo ay sheegtay inay ka tirsanaayeen koox argagixiso oo Sunni ah. Xeer ilaaliyaha guud waxaa uu sheegay in raggaasi lagu helay inay geysteen qaraxyo xiriir ahaa iyo weerarro lagu qaaday deegaanno dadka...\nMjournal :–Nin asalkiisa la sheegay in uu Soomaali yahay ayaa la xiray kaddib markii qof dumar ah lagu dilay shan kalena la dhaawacay weerar mindi oo ka dhacay Russell Square, ee bartamaha London xalay. Boliiska ayaa loo yeeray xalay in nin uu dhaawacay dad, oo ay ku jirto...\nMjournal :–Shirka Baarlamaanka Afrika oo maalmahan ka socday K/Afrika ayaa maanta lagu soo gabagabeeyay magaalada Johannseburg, waxaana Soomaaliya u matalayay Xoghayaha Baarlamaanka Federaalka Soomaaliya, Mudane C/kariim Xaaji Cabdi Buux. Shirkan ayaa intii uu socday waxaa...\nMjournal :–Muddo 100 Sano ah oo ka soo wareegtay kadib, wuxuu Madaxweynaha Mareykanka barack obama cafiskii ugu dheeraa u fidiyay 240 Maxbuus oo 67 ka mid ah ay ku xunaayeen xabsi da’im, kuna jiray jeelasha dalka Mareykanka. Cafiskan ayaa ah, kii ugu weynaa ee Madaxweyne...\nMjournal :–Kooxda Boko Haram ee ka dagaallanta dalka Nigeria ayaa loo magacaabay Hoggaamiye cusub oo bedelaya hoggaamiyahoodii hore. Kooxdan islaamiga ah,waxaa ay sanadkii 2015 ku biireen ururka isku magacaaba dowladda Islaamiga ah ee ISIS,waxaana hadda waxii ka dambeeya la...\nA US citizen in her 60s was killed in Wednesday night’s knife attack in Russell Square, Bloomsbury, in which five other people were injured, the London Assistant Police Commissioner has confirmed. Mark Rowley said among the injured were Australian, British and Israeli citizens....\nWasaarada ammniga oo digniin soo saartay\nMjournal :–Wasiirka Amniga Gudaha Soomaaliya C/risaaq Cumar Maxamed, ayaa uga digay Siyaasiyiinta Soomaaliyed inay arimo Siyaasadeed u adeegsadaan falalka lidiga ku ah dhanka ammaanka Magaalada Muqdisho ka dhaca. Muddooyinkaan dambe Magaalada Muqdisho waxaa ku soo batay...\nMadaxweynaha Uganda oo xukunka sii heysanaya inta cimrigiisa ka dhiman\nMjournal :–Saraakiil ka tirsan xisbiga talada haya ee dalka Uganda ayaa doonaya in ay ka saaraan dastuurka dalka Uganda xadka da’ada ee Madaxweynaha dalkaas si uu mar kale ugu tartamo Yoweri Musaveni xilka madaxtinimada dalkiisa. Museveni oo talada dalka Uganda markii hore...\nMjournal ::–Shirka Madasha Wada-tashiga Qaran oo shalay ka furmay magaalada Muqdisho ayaa maanta lagu wadaa in la soo gaba gabeeyo, iyadoo go’aan laga gaari doono xilliga ay dhaceyso doorashada. Madaxda Madasha ayaa wali rasmi ahaan isku afgarin mudada dib loo dhigayo...


Duterte, “Argagixisada waa Shiilanayaa oo Cunayaa!” – Radio Daljir\nDuterte, “Argagixisada waa Shiilanayaa oo Cunayaa!”\nAbriil 26, 2017 3:29 g 0\nMadaxweynaha dalka Filibiin (the Philippines) oo dagaal adag kula jira argaxisada abu Sayyaf iyo ganacsatada daroogada maandooriyaha ayaa hanjabaadihiisa gaarsiiyey heerkii ugu danbeeyey. Shalay oo Axad ahayd wuxuu ku khudbeeyey in haddii ciidamadu ay argagixisada nolol ku soo qabtaan “uu mid-mid u cuni doono!” Intaas kuma uu joojin e wuxuu yiri, “haddii aniga oo caraysan la ii keeno mid xagjir ah, cusbo iyo khal ii soo raacsha, anna igu halleeya in aan beerkiisa shiisho!”\nDuterte waa madaxweynihii 16aad ee Filibiin, waxaa la doortay bishii May 2016, jagada sarena wuxuu la wareegay 30kii Juun 2016. Madaxweynaha oo ahaan jiray guddoomiye degmo ayaa lagu doortay ballanqaad ah in uu tirtiri doono kuwa maandooriyaha ka beecmushtara, argagixisada Abu Sayyaf, inta wax musuqmaasuqda iyo inta wax-isdaba-marisa oo dhan. Halkudhigyadiisa waxaa ka mid ahaa “5 xabbo ku dhufta kii sharciga iyo danta Filibiinka ka horyimaada!”\nDuterte ayaa lagu eedey, caalamkuna dhowr jeer uga digay, in uu joojiyo laynta dambiilayaasha lagu laayo si sharci-darro ah. Laakiin dadka Filibiin ee doortay ayaa aad ula dhacsan shaqada uu hayo, asaga oo mar kasta ku jawaaba, “aniga Filibiinka baa i doortay ee beesha caalamku ima dooran!”\nSannadkii hore Madaxweyne Obama ayaa uga digay dilalka sharcidarada ah, laakiin Duterte ayaa ku jawaabay “hooyadii ku dhashay ee sharmuutada ahayd u sheeg!” Intaas ugama uu harin ee wuxuu ku daray, “Maraykanku qalabkiisa Filibiin ha ka aruursado, halkaan lagama rabo, waxaana xiriir toos ah oo xushmad leh hadda la galayaa Ruushka iyo Shiinaha!”\nDuterter oo afxumada aan ka xishoon ayaa ah madaxweyne dadkiisa weli aad u jecelyihiin, rajo fiicanna ka qabo in uu tirtiri doono argagixisada iyo ganacsatada maandooriyaha.\nMaqaalo Kale 272 Wararka 19824\nIRC oo Degmada Burtinle Gaartay (Dhegayso)\nFarmaajo oo Magacaabay Maareeyaha Guud ee Hey’adda Saadaasha iyo Duulista Hawada


Ilmo agoon ah oo Sacuudiga laga soo tarxiili lahaa oo Kanada ka helay Magangelyo. | Gaaloos.com\nHome » News » Ilmo agoon ah oo Sacuudiga laga soo tarxiili lahaa oo Kanada ka helay Magangelyo.\nIlmo agoon ah oo Sacuudiga laga soo tarxiili lahaa oo Kanada ka helay Magangelyo.\nQoys ka kooban 11 carruur oo khatar ugu jiray in ay Dowladda Sacuudiga u soo tarxiilaan Somalia ayaa magangelyo Qaxootinimo ka helay dalka Kanada.\nQoyskaasi oo dhamaantooda ku soo koray Sacuudiga ayaa waxaa uu aabahooda ka mid ahaa Shaqaalaha Qunsulliyadda soomaalida ee magaalladda Jeddah ee dalka Sacuudiga, kaasi oo Allaha U Naxariistee u geeriyooday cuddurka Macaanka (Diabetes).\nSidoo kale, Allaha U Naxariistee Hooyadooda ayaa iyadana u geeriyootay cuddurka Kansarka.\nQoyskaaasi markii uu geeriyooday Aabahooda waxay waayeen Sharciga ay ku sii joogi lahaayeen dalka Sacuudiga, waxaana lagu cabsi-geliyey in loo soo tarxiili doono dalka Somalia oo aysan carruurtaasi agoonta ah weligooda arkin.\nIlmahaasi agoonta oo ay da’doodu u dhexeyso labo jir ilaa 16-jir ayaa habeen hore gaaray magaalladda Winnipeg ee caasimadda u ah Gobalka Manitoba ee dalka Kanada.\nFathi Ismail,Walaalkooda oo lagu magacaabo Fatxi Ismaaciil oo isaga Kanada tegay muddo haatan laga joogo Hal Sanno ayaa galaangal dheer u galay sidii Walaalihiisa aan loo tarxiili lahaayeen, waxayna Dowladda Kanada ka oggolaatay inay Walaalihiisa siiyaan Magangelyo si ay isaga ugula noolaadaan Kanada.\n“Ilaah ayaa mahad leh, Waan faraxsanahay. Waxaan halkan ka dareemaynaa Nabad” ayey titi Ayaan Ismaaciil oo 15-jir, oo Weriyayaasha kula hadashay Afka Carabiga, markii ay tageen Kanada.\nMuna Ismaaciil oo 16-jir ah ayaa sheegtay haddii aad Ajnabi tahay inaadan awoodi karin inaad Sacuudiga wax ku barato ama aad Dhakhtar aado.\nWaxayna intaasi ku dartay inuu hadafkeeda koowaad yahay sidii ay Kanada ugu dhamaysan lahaayeen Waxbarashadooda.\nSi kastaba ha ahaatee, Safaaradda Somalia ku leedahay Sacuudiga iyo Wasaaradda Arrimaha Dibedda Somalia ayaa la sheegay inaysan waxba kala soconin dhibaatadii haysatay Carruurtan oo uu dhalay Hawlwadeen ka tirsanaa Qunsulliyadda Somalia ku leedahay magaalladda Jeddah, kaasi oo geeriyooday.\nTitle: Ilmo agoon ah oo Sacuudiga laga soo tarxiili lahaa oo Kanada ka helay Magangelyo.\nPosted by galmada Net, Published at 8:00 PM and have 0 comments


Bogga ugu weyn » Maqaallada Wararkii Ugu Dambeeyay » Jebinta Wararka Caalamka » Wararka Tansaaniya » Dalxiisayaasha Israa’iil ayaa soo degay Tansaaniya iyagoo wata wax ka badan\nJebinta Wararka Caalamka • Warshadaha Warshadaha • Israa’iil Wararka Jebinaya • News • Dib-u-dhiska • Wararka Tansaaniya • Dalxiiska • Cusbooneysiinta Socdaalka Safarka\nDalxiisayaasha Israa’iil ayaa soo dega Tanzania\nWaxaa jiray 150 dalxiisayaal Israa’iil ah oo toddobaadkan yimid Tansaaniya si ay u helaan safari duurjoog ah. Kooxdu waxay ka kooban tahay 15 wakiil oo socdaal iyo sawir qaadayaal dalxiis oo ka socda dhulka barakaysan ee Masiixiga ee Israa'iil.\nDaneeyayaasha dalxiiska ee Tansaaniya ayaa kooxdan dalxiisayaasha ah u eegaya inay tahay meel looga soo wada jeesto sidii warshadaha loogu soo celin lahaa waddada tan iyo masiibada.\nDalxiisayaasha Israa’iil waxay doorbidaan inay booqdaan jardiinooyinka duurjoogta inta ay fasaxa ku jiraan, iyagoo istaagaya Ngorongoro, Tarangire, Serengeti, iyo Mt. Kilimanjaro.\nTansaaniya waxay ku rajo weyn tahay inay tani calaamad u tahay furitaanka dalxiiska ee Afrika waxayna raadineysaa suuqyo kale oo muhiim ah si ay ugu daydaan, sida Yurub iyo Mareykanka.\nDalxiisayaasha ayaa qeyb ka ah ku dhawaad 1,000 dalxiisayaal ah oo ka yimid Israa’iil kuwaas oo la filayo in ay booqdaan Tansaaniya bishan. Tansaaniya waxay ka mid ahayd waddamada Afrika ee soo jiita dalxiisayaasha Israa’iil oo inta badan doorbida dalxiiska jardiinooyinka duurjoogta iyo jasiiradda Zanzibar ee Badweynta Hindiya.\nMuddo dhawr sano gudahood ah, Israa’iil waxay ku toogatay booska lixaad ee suuqyada ilaha dalxiiska ee ugu horreeya Tansaaniya ka hor dillaaca adduunka Cudurka caalamiga ah covid-19.\nMr. Shlomo Carmel, oo ah madaxa fulinta iyo aasaasaha Shirkadda kale ee Dalxiiska Adduunka ee Israel, ayaa sheegay in shirkaddiisu ay diyaarin doonto duulimaadyada dalxiisayaasha Israel booqo Tansaaniya sanadkasta. Tansaaniya waxay ka mid tahay meelaha Afrika ee ay shirkaddu u suuqgeynaysay inay soo jiidato dalxiisayaasha ka yimaada Israel, Yurub, Ameerika, iyo suuqyada kale ee dalxiiska ee adduunka oo dhan.\nRaiisel wasaarihii hore ee Israa’iil, Ehud Barak, ayaa booqday Tansaaniya dhawr sano ka hor, isagoo calaamad u ah in albaabada dalxiiska loo furayo dadka kale ee Israa’iil fasaxa u ah si ay u booqdaan meeshan safarka Afrikaanka ah.


Muqdisho: shalay, maanta iyo barri (Q. 1aad)\nQormadaan waxaan ku qaadaa-dhigi doonnaa dhacdooyinkii is daba joogga ahaa ee afartii bilood ee ugu dambaysay ku soo kordhay magaalada Muqdisho iyo guud ahaan bulsha weynta Soomaaliyeed. Waxaan si gaar ah xoogga u saari doonnaa siyaabaha ugu habboon ee looga miro dhalin karo guulaha waaweyn ee u soo hoyday Soomaalida. Waxaan kale oo fiiro gaar ah ku eegi doonnaa khataraha ku soo fool leh dadkeenna marxaladdaan gaar ahaan reer Muqdisho iyo siyaabaha looga gudbi karo khatarahaas. haddii Alle idmo.\nQormadu waxay ka koobnaan doontaa:\n1. hordhac ka hadlaya Muqdisho wixii ay soo martay iyo halka ay maanta taagan tahay.\n2. Maxaa la gudboon Maxaakimta Ialaamiga ah? oo ka koobnaan doonta tillaabooyin ay tahay in ay maxaakimtu deg deg u qaadaan iyo qorshaha waqtiga dheer.\n3. Maxaa la gudboon dadweynaha Soomaaliyeed gaar ahaan reer Muqdisho.\n4. Waa maxay xilka saaran dawladda ku meel gaarka ah xilligaan.\nMagaalada Muqdisho waxay muddo dheer la taahaysay mashaakil is dabajoog ah oo sida hirarka badda qofka midiba midda kale u dhiibayso. Mashaakilka ku habsaday bulshaduna meelna ma dhaafin, mana lahayn meel looga boxo ee meeshii miciin la bidaba way ka darnaanaysay tii laga soo cararay. Dilka, boobka, kufsiga, barakicinta, qafaalashada iyo in dadka loo beecgeeyo gude ama dibad waxay noqotay dhacdooyin dabiici ah oo ninkeed dhiba ah, bulshaduna aysan inta badan juuq ka oranayn iska waraysi uun mooyee.\nYaa ka dambeeyay mashaakika haysta bulshada?\nDhibaatooyinkaas kala jaadka ah waxaa cirbixiyeenno iyo horseedba ka ahaa ma naxayaal diirato ah oo aan bulshada kaga tagin feen iyo dhuux toonna. Nimankaas waxay bulshada u muujiyeen in ay xaqooda u soo dhicinayaan, dantoodana ka shaqaynayaan, markaas ayaa dadweynuhu u dhiibeen furayaashii oo dhan iyo wax kasta oo ay haysteen (ubad, maal, hub, magac, mansab iyo taloba), ka dibna wixii oo dhan waxay u isticmaaleen silicdilyaynta iyo ihaanaynta dadkooda. Dhab ahaan waxaa la oran karaa dadka Muqdisho ku dhaqani waxay nimankaas ula mid ahaayeen tiro ari ah oo u xeraysan oo ay qaar maalaan, qaybna qashaan, barna beecsadaan, kuwana rartaan ama fuulaan. Dadweynuhu waxay aad u qaayibeen dulmiga, ciddii ka hadashana dulmanayaasha oo dhan ayaa ku qaylinaya oo ku oran: war naga daa iyo war naga sii, maxaa yeelay waxay caadaysteen in haddii daalimiinta say rabaan loo yeeli waayo ay tacshiirad oodda uga qaadaan, dibna aan la isu waydiin inta dhimata iyo inta dhaawacanta toonna. Kii ka danqada dulmiga ama yiraahda rarka iga kala dhima waxay ku dalbanayeen kuwo garaashyada lagu calfiyo, si wacanna loo jarabaray oo ninkii dullinimada ka gilgisha u arkaya daalin ay tahay in kafantiisa la soo jaro isaga oo nool. Waxaad mooddaa in ay bulshada Muqdisho isu kaashanaysay sidii ay cabiidsiga ugu sii jiri lahayd, maxaa yeelay haddii cid uun ay u qalab qaadato in daalimiinta laga hortago kuwii la caddibayay laftooda ayaa naf iyo maalba ku furan oo ku jihaadaya dadkii dulmiga iga daa yiri. Nin walba oo dadka halakeeyay wuxuu ka dhashay qabiil uun, haddii qolo walba kaayaga la taaban mayo tiraahdo waxay la mid tahay iyaga oo dhan ha inoo joogeen ee inoo daaya.\nDadaalladii loo galay cayminta bulshada iyo hagardaamooyinkii lagala horyimid\nXilliyo kala duwan ayaa Rabbi waafajiyay culimada iyo waxgaradka kale in ay dadkooda meesha lagu badbaado ula cararaan waa xagga diinta Alle'e. Mar walba oo la fuliyo wax ka mid ah shareecada, dadkuna nafisaan waxaa wiiqayay nacabkii dadka u diiday naf iyo nololba oo naseex isaga dhigaya. Maxkamaddii Sh. Cali dheere madaxda ka ahaa ee xaafadaha woqooyi ee Muqdisho badbaadisay waxay eersatay Cali Mahdi iyo Maanafaystadiisii. Maxkamadihii koonfurta Muqdisho nabadeeyay, Sh/hoosana caymiyay waxay ku magacyeesheen C/qaasim iyo Carte. Bulshadaan waxaa maalin walba laga qaniinaa hal god, sababtuna waxaa weeye iyaga oo ku kadsooma kuwa hadba ka hor muuqda iyo iyaga oo aan ku cibro qaadan wixii la soo maray. Bal eeg sida uu ahaa mawqifka bulshadu markii xukuumaddii hantiwadaaggu har cad toogatay culimadii dalka, qaybna xirxirtay iyo markii har cad la buburiyay maxkamadihii dantooda ka shaqaynayay.\nAasaaskii maxkamadahaan cusub\nMarkii ay soo xirmeen irdihii dawladnimo, oo ay beenoobeen ballanqaadyadii kuwa dumiyay dalka iyo diinta ayaa waxaa ka aloosmay Muqdisho maxkamado islaami ah oo ku isman qabaa'ilka qaarkood, kuwaas oo ay hoggaaminayaan culimo iyo ducaad taageero ka helaya ganacsatada iyo guud ahaan dadweynaha Soomaaliyeed. Ka dib waxaa lagu guulaystay in la unko dallad midaysa maxaakimtaas oo lagu magacaabo Midowga Maxaakimta Islaamiga ah. Midowgu wuxuu u kordhiyay maxkamadaha sumcad, taageero, awood iyo kalsooni dheeraad ah. Waxay maxkamaduhu qaadeen tillaabooyin ay wax kaga qabanayaan amni xumada iyo dulmiga, waxayna qayb weyn ka qaateen fidinta iyo ilaalinta diinta, taas oo ay ku muteen taageerada dadka ahlu diinka ah iyo dhammaan dadweynaha. Markii maxkamaduhu ku guulaysteen in ay hor istaagaan wax badan oo ka mid ah dulmigii iyo xadgudubyadii lagu hayay bulshada, ayna noqdeen cod u hadla dadka, diinta, dalka iyo danta guudba waxaa arrintaas ku margaday Mulkiile-yaashii dadkaan manaafacaadsan jiray oo u arkay in maalkoodii iyo mooradoodii loo soo dhacay. Waxaa kale oo walwalka iyo murugadu ka meel waayeen Maraykan iyo Xabashi oo maatidaan si doqon ma garato ah u middi-raacinayay una mayd-garaacayay muddaba, iyaga oo marna midigtooda ku mirjinayay, marna u soo marayay kuwaan la midabka iyo afka ah.\nAasaaska maxkamadahaani wuxuu ku soo beegmay xilli aysan dadka ka hormuuqan amal badbaado oo kale, isla markaana ay in badani ku waayo-arkeen wixii la soo maray. Taas waxay keentay in ay socon waayaan isku dayo badan oo lagu doonayay in maxkamadahaan si dhagar iyo mu'aamaro ah lagu burburiyo. Markii ay socon waayeen xeeladihii maldahnaa ee lagu wiiqi jiray bulshadaan iyo diinteeda ayay labada dhinac ku wada qaadeen maxkamadaha iyo inta taageersan dagaal bareer ah oo af iyo addinba leh.\nAasaaskii Isbahaysiga la dagaallanka argagixisada\nWaxaa lagu dhawaaqay aasaaska: (Isbahaysiga soo celinta nabadda iyo la dagaallanka argagixisada) oo si xamaas iyo firfircooni leh u bilaabay in uu caddeeyo xubnihiisa, ahdaaftiisa iyo hababka ay u hirgalinayaan ahdaaftaas. Waxay kale oo toos u caddeeyeen in ay ku qaadayaan dagaal af iyo addin ah: a) kuwa doonaya in ay diinta wax ku maamulaan b) argagixiso ajnabi ah c) kuwa haya oo ilaalinaya argagixisada, kuwaas oo haysta warshado, dakado, garoomo diyaaradeed iyo shirkado isgaarsiineed d) kuwa baddalay manaahijta waxbarashada ee haysta jaamacadaha iyo iskuullada e) kuwa Wahaabiyada ah oo diinta baddalaya f) Al- Itixaad g) Al-qaacido h) kuwa ku soo tababartay Afgaanistaan h) maxkamadaha islaamiga ah. Isbahaysigu waxay sheegeen in ay la dirirayaan dad argagixiso caalami ah oo waxyeelleeyay Maraykanka iyo Yuhuudda, nimankaas oo dunidu baadigoobayso, iyagana loo soo diray inay soo qabqabtaan. Waxay kale oo sheegeen in Maraykanku xaq u leeyahay in uu ka aarguto dadkii dhibaatada ugu agystay Soomaaliya. Isbahaysigu iskuma dayin in ay raacdaystaan dhawrka nin oo magacyadooda iyo masawiradooda loo soo dhiibay oo dambiilayaasha lagu sheegay, maxaa yeelay waa wax aan jirin, cidina wax aan sal iyo raad lahayn lama diriri karto, wuxuuse isbahaysihgu si hagar la'aan ah madaafiic iyo gantaallo ugu garaacay xaafadaha kala duwan ee Muqdisho, taas oo caddaynaysa in loo soo diray xasuuqa iyo dabargoynta maatida reer Muqdisho oo ay awal hal siib iyo xantoobaysi ku warjeefayeen. Dadka iyo hay'adaha ay sheegeen in ay la dagaallamayaan waa inta diinta iyo maslaxadda ummadda ka shaqaynaysa. Tusaale ahaan: faafinta iyo barista diinta, sare u qaadista aqoonta bulshada, sugidda amniga iyo la dagaallanka dulmiga, dhaqaalaha iyo adeegyada bulshada, sida: Airport-yada, dakadaha, isgaarsiinta, warshadaha iwm oo ay sheegeen dhammaan in ay yihiin argagixiso.\nAkhri Qaybta 2aad... GUJI....


Taariikhda My Butros » 7 RUNTA Fool saabsan Dating casriga ah\nDating ayaa qayb ka mid ah dhaqanka reer galbeedka ee ah tan iyo muddo dheer. Si kastaba ha ahaatee, shukaansi ee maantu ay tahay si wayn uga duwan in ay noqdaan waxa loo isticmaalo inta lagu jiro 60 ah, 70s, 80s iyo xitaa 90s.\nYuulka ee internetka iyo waxa la bixitaanka websites shukaansi waa inta badan mas'uul ka ah in isbeddelkan. Inkastoo waxyaabo badan oo in ka dhigo Maalinta casriga shukaansi fiican iyo ka xiiso badan waxaa (shukaansiga online hubaal waa mid ka mid ah), jiritaanka hubaynta aan laga aad beeniyay. Hoos waxaa ku qoran qaar ka mid ah xaqiiqooyinka fool xun oo ku saabsan shukaansi casri ah oo kuu ogolaaneysaa in aad hesho qof aqoon u leh, waxayse leeyihiin kuwa.\n1. Dadka ayaa ku dhawaad illoobeen inay la hadasho midba midka kale\nIsgaarsiinta Easy waa mid ka mid ah hadiyado ugu weyn in technology ayaa la siiyaa aadanaha oo la. Maanta, dad jacayl u hesho in ay xidhiidh la midba midka kale xitaa iska iyagu yihiin miles. Si kastaba ha ahaatee, horumarinta this of technology ayaa sidoo kale ku dhintay dad ujeeda in aad la hadasho.\nHaa, aad akhrido xaq u; dadka ugu badan ee maanta ha damcin in ay maqlaan codka ay jeclaayeen, taxane ah oo fariimaha qoraalka sameeyo shaqo, waxayna u. Maxay ku saabsan taleefan oo? Oh, inta badan kuwa ay yihiin wax la soo dhaafay ka.\n2. Waxaad tahay mid ka mid ah, haddii aad tahay Jaahiliinta\nWaxaad doonaysaa in aad ku guuleysato wadnaha qof ka? Maanta, Habka ugu fudud ee sameeyaan ay tahay in iyagoo aan ogayn. Waxaad ka muuqan doontaa soo jiidasho in rafiiqa aad, haddii aad daryeel yar. Maalmahan, ku dhowaad hal ma u muuqataa in ay xiiseynayaan in shakhsiyaadka soo bandhigeysa xiisaha.\n3. Dareen-celinta had iyo jeer waa khiyaano\nFalcelinta kelmadaha waa wax macquul ah sida ugu fog dad ka soo jeeda jiilka haatan jooga walaacsan yihiin. Qofka oo aan haba yaraatee la yaab kula dhaqmo si la mid ah oo leeyahay indho la mid ah isaga / iyada wejigiisii oo ah sidii uu qofka ku runtii xiiso aad ee. Dadka intooda badan, maanta, ilowday sida ay u muujiyaan shucuurta iyo ay u arkaan in ay tayo wanaagsan.\n4. Money, lacagta iyo lacag ka dibna ku soo muuqday\nWar saxaafadeedka ayaa lagu kor ku xusan waa run ugu horayn loogu talagalay ragga; loogu tala galay dumarka, waxa ay noqon doontaa sida wareega kale (muuqaalka yimaado lacag ugu horeysay ka dibna). Marka la soo koobo, haddii qofka aad shukaansi noqon doonaa xiiso aad ee waxay ku xiran tahay meesha aad ayaa ku jirta kaalinta fog sida labadan arrimood walaacsan yihiin. Haa, kaliya labo kuwaas; wax walba oo kale yimaado ka dib.\n5. Arrimuhu waa mid aad u abaabulan in ay ka taataabtay\nMaanta abaabulka tagi jaceyl ayaa noqday mid aad u fudud. Waxaad samayn wicitaan oo taleefan ah iyo bixiyeyaasha adeegga qabanqaabin doono cashada laambad aad u. Tani si weyn ayay u lahayd jiidashada ka mid wadaajin jirray leh qorshayaal sida hore.\n6. Privacy? Maxaa gaarka ah?\nMa jiraan wax gaar loo leeyahay oo ku saabsan shukaansi maanta. Waad ku taariikhaysan qof galabtii iyo fiidkii ay aad arki doono sawiro laba ee aad wada riixi on qofka kale ee warbaahinta bulshada koonto ku xiga taxane ah oo comments la weedho creepy. Haddii aadan u baran in ay, aadan iska leh qarnigan.\n7. Oo waxay ku yidhaahdeen waa weyn yahay si sahlan hadda\nJust qoraal ah adiga iyo lammaanahaaga idinku garan doonaan inaad no ku badan yihiin ee ku jirta isaga / iyada. Mararka qoraalka weyni ay ka kooban yihiin oo kaliya labo ama erayada. Ma ilaa xiriir runtii in si fudud jebinta?\nMaanta, dadka ayaa hubaal sabar la'aan badan oo aan joogtada ahayn; la'aanta waqti sidoo kale waa jinni weyn. Si kastaba ha ahaatee, ma diidi karo in ay weli doonayaa in aan jeclahay oo la jecel yahay. Sidaas, ugu dhakhsaha badan waqti iman karta marka shukaansi noqdo sidii jaceyl iyo xiiso badan sidii ay ahaan ee la soo dhaafay loo isticmaalo.


Wasiir Kuxigeenka Maaliyadda Puntland oo Tababar usoo xiray Xisaabiyaasha dowladaha hoose ee degmooyinka Puntland[Sawirro] – Wasaaradda Maaliyadda\nWasiir Kuxigeenka Maaliyadda Puntland oo Tababar usoo xiray Xisaabiyaasha dowladaha hoose ee degmooyinka Puntland[Sawirro]\nJuly 4, 2019\tin Warka\nWasiir kuxigeenka Maaliyadda Dowladda Puntland Mudane Eng. Cumar Xasan Fiqi ayaa Xisaabiyaasha Dawladaha hoose ee degmooyinka Boosaaso, Qardho, Garoowe iyo Gaalkacyo usoo xiray tababar ay ku jireen muddo afar cisho ah.\nMadaxda Dawladaha Hoose ayaa qaadanayay casharo la xiriira mideynta Madaxyo-xisaabeedyada ay adeegsato dowladda dhexe iyo dowladaha hoose.\nCasharo kala duwan ee ay qaadanayeen mudadaasi ayaa waxa bixinnaayay macalimiin aqoon durugsan u leh mideynta Madaxyo-xisaabeedyada ay adeegsato dowladda dhexe iyo dowladaha hoose.\nXisaabiyaha guud ee Dowladda Puntland Cabdirisaaq Siciid Nuur oo soo qabanqaabiyay tababarkan ayaa halkaasi ka hadlay waxana uu yiri.\n‘’ Ujeedada Barnaamijkan ayaa ahaa in Dawladda Puntland ay isticmaasho hal xisaab xir oo heer caalami ah sidoo kale waxa uu muhiim u yahay habka daah furnaanta iyo in shacabka Dawladaha hoose ee aad matashaan ay ogaadaan Cashuurta aad ka qaadaan iyo sida ay ku baxdo…’’ ayuu yiri Xisaabiyaha Guud\nWasiir kuxigeenka Maaliyadda Dowladda Puntland Mudane Eng. Cumar Xasan Fiqi ayaa la dar daarmay Xisaabiyaasha afarta degmo,waxana uu yiri\n“”Dawladda Puntland ee uu hoggaaminayo Madaxwayne Dr Siciid Cabdulaahi Deni waxaa ka go’an in ay casriyayso habka isu gudbinta xisaabaadka waana mid guulweyn iyo horumar horseedi doonta adinkana waxaan rajaynayaa casharada aad qaadateen in aad dalka uga faa’ idaysaan” ayuu yiri.\nEng. Cumar Xasan Fiqi Wasiir kuxigeenka Maaliyadda Dowladda Puntland ayaa u mahadceliyay macalimiinta iyo madaxdii soo qabanqaabisay.\nWaxaa xusid mudan in Barnaamijka mideynta Madaxyo-xisaabeedyada lagu tijaabiyay Dawladda hoose ee Garoowe. degmooyinka kalena la filayo in dhowaan la soo afmeeri doono in laga hirgaliyo sida uu sheegay Xisaabiyaha guud ee Dawladda Puntland.\nWasaaradda Maaliyadda Puntland oo Tababar u qabtay ganacsatada degmada Qardho[Sawirro]


Yaa bixiyay amarka lagu dhiaayay Biyaaso Liibaro,Taabit Cabdi mise Yuusuf Xuseen Jimcaale ? (Daawo ama aqriso) - Caasimada Online\nHome Warar Yaa bixiyay amarka lagu dhiaayay Biyaaso Liibaro,Taabit Cabdi mise Yuusuf Xuseen Jimcaale...\nYaa bixiyay amarka lagu dhiaayay Biyaaso Liibaro,Taabit Cabdi mise Yuusuf Xuseen Jimcaale ? (Daawo ama aqriso)\nMuqdisho (Caasimadda Online ): Duqa cusub ee magaaladda Muqdisho Abdirahmaan Cumar Cismaan Yariisow ayaa amarkisii koowaad ku joojiyay dhismaha ka socda dhulka Biyaaso Liibaro ee degmadda Xamar Jajab.\nDhulkaan waxaa darbi ku wareejineysa shirkadda nadaafadda ee ECCO, waxaana maamulka cusub ee gobalka Banaadir uu baahiyay dukumentiyo sheegaya cidda bixisay amarka lagu dhisayo dhulkaan.\nMuuqaal la xiriir amarka laggu joojiyay dhismaha dhulka Biyaaso Liibaro oo xalay lagga siidaayay TV-ga Qaranka (SNTV) ayaa laggu sheegay in amarka dhulkaas laggu dhisaayo uu bixiyay duqii hore ee Muqdisho Yuusuf Xuseen Jimcaale Madaale.\nAfayeenka gobalka Banaadir Cabdifitaax Cumar Xalane oo aqrinaayay wareegtadda uu soo saaray gudoomiye Yarsiiow ayaa soo xigtay labbo digreeto oo ex-duqii Muqdisho Yuusuf Xuseen Jimcaale Madaale uu ku fasaxay dhulkaas in shirkadda nadaafadda ee ECCO ay ku shaqeyso kanna dhisto darbi, sidoo kale waxaa uu maamulka cusub soo xigtay warqad uu arintaan ku xoojiyay kuna ogolaaday gudoomiyihii hore ee degmadda Xamar Jajab mudane Axmed Cismaan Dhoore.\nWareegtooyinka uu gudoomiyihii hore ee gobalka Banaadir Madaale dhulkaan ku fasaxay iyo midda uu hadda Yariisow ku joojiyay midna lagguma xusin in dhulkaa la iibiyay.\nMuuqaalkaan iyo qoraaladan waxey muujinayan in maamulkii uu hogaaminayay Taabit Cabdi uusan raad ku laheyn arinta dhulka Biyaaso Liibaro inkastoo ay jiraan siyaasiyiin aan xogagaal aheyn oo markii hore isku dayay iney dusha ka saaraan oo ay ku sumcad dilaan.\nDaawo muuqaalka wareegtii kasoo baxday xafiiska Yariisow


February, 09-2015 TWITTER FACEBOOK PRINT THIS PAGE SEND TO A FRIEND\nXildhibaanada Baarlamaanka Soomaaliya ayaa cod aqlabiyad leh ku ansixiyay Xukuumada cusub ee uu soo magacaabay Ra’iisul Wasaare Cumar Cabdirashiid, kadib markii ay heshay 191 cod, halka 22 ay diiday.\nKulanka Baarlamaanka oo ahaa mid aan caadi aheyn ayaa ku furmay 213 Xildhibaan, iyadoo Gudoomiye Jawaari oo shir gudoominayay uu ugu horeyn ku wargeliyay Xildhibaanada inay cod u qaadaan in shaqada la sii wado iyo in tacsida loo baajiyo, kadib markii la dilay Xildhibaan ka tirsan Baarlamaanka.\nRa’iisul Wasaaraha Soomaaliya oo khudbad ka jeediyay ayaa ka codsaday Xildhibaanada inay ansixiyaanXukuumada, waxaana kadib Gudoomiyaha uu ku dhawaaqay in cod loo qaado, iyadoo Xildhibaanada oo fadhiyay lix saf ay codka gacan taag ah u qaadeen.\nGudoomiyaha Baarlamaanka Jawaari oo gaba gabadii ka hadlay kulanka ayaa sheegay in 191 Xildhibaan ay codka kalsoonida siiyeen Xukuumada, 22 Xildhibaana ay diidan, mana jirto cid ka aamustay, waxaana Gudoomiyuhu cadeeyay in Xukuumada ay ansax ah oo ay heshay codka kalsoonida.\nGudoomiyaha Maxkamada sare ee Qaranka Avv. Ceydiid Ilka xanaf ayaa dhaariyay qaar ka mid ah Wasiiradda, Wasiir kuxigeenada iyo Wasiiru dowlayaasha, kuwaasoo Ku dhaartay Kitaabka Quraanka Kariimka.\nRa’iisul Wasaaraha Soomaaliya Cumar Cabdirashiid ayaa u mahad celiyay Baarlamaanka Soomaaliya codka kalsoonida ay siiyeen, waxaana uu balan qaaday in Xukuumaddiisa ay wax ka qaban doonto xaalada guud ee dalka.\nLabo jeer oo hore ayuu Ra’iisul Wasaaruhu ku fashilmay inuu codka kalsoonida ka helo, kadib markii uu Golihiisa Wasiirada ku soo daray Wasiiro lagu muransanaa, taasoo keentay inuu la laabto oo uu soo dhiso Gole Wasiiro ka kooban 20-xubnood, hase ahaatee uu golahaas uu u baahday inuu ku soo dhameystiro 10- cisho oo ay ugu dambeyn Xildhibaanada ogolaadeen.\nDadka odorasa siyaasada ayaa sheegaya in kadib 90 cisho oo aan dalka Xukuumad shaqeysa ka jirin tan iyo wixii ka dambeeyay khilaafkii Madaxweynaha iyo Ra’iisul Wasaarihii hore C/wali Sheekh Axmed dhamaadkii sanadkii hore, waxaa Xukuumaddan cusub sugaya howlo culus oo ay u baahan tahay inay ka gudubto.\nHowlaha ugu waa weyn ee sugaya waxaa ka mid ah ammaanka, arrimaha federaalka, la dagaalanka musuq maasuqa, afti u qaadista dastuurka iyo dib u habeyntiisa, gaarista barnaamijka hiigsiga cusub ee sanadka 2016 ee la doonayo in dalka doorasho xor ah ka dhacdo iyo arrimo kale.\nRa’iisul Wasaare Cumar Cabdirashiid ayaa ah markii labaad oo uu jagada Ra’iisul Wasaare dalka ka qabto, marka loo eegana waayo aragnimo ayuu u leeyahay is qab qabsiga iyo khilaafka ka soo kala dhex gala Madaxweyne iyo Ra’iisul Wasaare oo badanaaba ahaa waxyaabihii ragaadin jiray dowladdihii KMG ah, waxaana uu qudhiisa isku casilay, kadib khilaaf soo kala dhex galay isaga iyo Madaxweynihii hore Shariif Sheekh Axmed sanadkii 2010-kii.


Cisman Godane oo katirsanaa Somalida Kenya oo la afduubtay - Idman news\nCisman Godane oo katirsanaa Somalida Kenya oo la afduubtay\nSarkaal Booliis ah oo asalkiisu yahay Soomaali Kenyan ayaa kooxo aan heebtooda la garaneyn ka afduubteen mid ka mid ah wadooyinka ugu waaweyn magaalada Nairobi ee dalka Kenya Thika Super Highway maalinimadii Isniinta aheyd sida ay sheegeen qoyska Sarkaalka la afduubtay oo lagu Cisman Godane.\nCumar Dida oo ah aabaha sarkaalka la afduubtay ayaa maalintii arbacada aheyd 14-kii September warbaahinta u sheegay in wiilkiisa la afduubtay maalintii uu kasoo baxay hoygiisa oo ku yaalla Laisamis oo ka tirsan Marsabit County.\n“Xoghenta wasiirada arrimaha gudaha Dr. Fred Matiang waa inuu sharaxaa wixii dhacay xaqiijiyina in sarkaalka dib u helo xoriyadiisa,” sidaasi waxaa yiri aabaha dhalay sarkaalka la afduubtay.\n“Sarkaalka wuxuu gurigiisa kasoo tagay shantii galabnimo 5-PM wuxuu kusoo wajahnaa magaalada Nairobi laakiin wuxuu afduubka dhacay afar saacadood kadib markii uusoo gaaray Thika Road” ayuu yiri aabaha dhalay sarkaalka la afduubtay Cumar Dida.\nDida wuxuu intaasi sii raaciyay, waqtigii uu soo gaaray wadada weyn ee Thika gaari madoow ayaa si xowli ah ku dhaafay kadibna hortiisa isku dadbay, waxaa naloo sheegay in gaariga madow noociisu u ekaa Toyota Noah kana soo dageen afar nin kuwaasoo afduubka sameeyay.\nGudaha dalka Kenya waxaa kusoo badanaya afduubka lagu beegsanayo dadka Soomaalida ah ee ka dhex Muuqda dalkaasi waxaana horay loo afduubtay Prof Cabdiwahaab Sheekh Cabdisamad oo ka mid ahaa aqoonyahanada Soomaaliyeed ee ku nool dalkaasi iyo Bashiir Maxamed Maxamuud oo ahaa ganacsade Soomaali mareykan ahaa, kaaso ugu dambeyn meydkiisa la helay.\nPrevious Maxay tahay danta Pakistan iyo Russia ka leeyihiin Afghanistan?\nNext Mullah oo war kasoo saaray ‘khilaafka ka dhex qarxay’ Taalibaan


Ciidamada Al-Shabaab Oo Cagta Mariyey Kolonyo Ciidamo Burundi Ah Oo Ku Safrayay Duleedka Balcad.\nSaturday July 27, 2019 - 14:00:43 in Wararka by Liibaan Jeexoow\nWararka naga soo gaaraya gobolka Sh/dhexe ayaa sheegaya in maanta ciidamada Xarakada Al-Shabaab ay weerar xooggan ku qaadeen Kolonyo ciidamo Burundi ah oo ku safrayay wadada u dhexaysa degmada Balcad iyo deegaanka Gololeey ee gobolka Sh/dhexe.\nWar kooban oo ka soo baxay taliska ciidanka Xarakada Al-Shabaab ayaa lagu sheegay in Mujaahidiintu ay cagta mariyeen kolonyo ciidamo Burundeys ah oo dhaq dhaqaaqyo ka sameynayey halkaasi.\nCiidamada la weeraray ayaa la sheegay in halkaas ka wadeen howlgalo ay ku xaalufinayaan dhirta iyo dhul beeraadka ku yaalla halkaas si ay dhul banaan uga dhigaan goobaha ku xeeran saldhigyadooda.\nTaliska Ciidanka Al Shabaab ayaa idaacada Andalus u sheegay in weerarkaas lagu gubay ugu yaraan saddex gaari ah oo ay ku jiraan gaadiid dagaal iyo baaldoozarro, halka sidoo kalena ay si dirqi ah ku baxsadeen gaadiid kale oo dhowr ah.\nSaraakiil u hadlay Xarakada Al-Shabaab ayaa sidoo kale sheegay in weerarkaas lagu dilay ugu yaraan 10 askari oo Burundi ah kuwaas oo qaarkood looga cararay goobta lagu dagaalamay, iyadoo xoogagga Al Shabaab ay soo ganiimeysteen hub iyo rasaas fara badan oo uu cadowgu ka cararay.\nCiidamada ka badbaaday weerarka ayaa u kala firxaday jihooyin kala duwan, iyadoo qaar ka mid ah askarta ay dib ugu noqdeen saldhigooda oo aan sidaas uga fogeyn goobta lagu dagaalamay, halka kuwa kalena ay ku maqan yihiin deegaanada howdka ah halkaas oo ay ku sii baacsanayaan xoogagga Al Shabaab


Kooxda Liverpool oo Ruben Semedo ku soo dartay Daafacyada ay Suuqa ka dooneyso\nHome Horyaalka Ingiriiska Kooxda Liverpool oo Ruben Semedo ku soo dartay Daafacyada ay Suuqa ka...\nKooxda Liverpool ayaa liiska daafacyada ay saxeexooda doonayso si ay ugu xaliso dhibka dhaawacyada safkeeda dambe haleelay ku darsatay dambeedka xulka qaranka Portugal iyo kooxda Olympiacos ee Ruben Semedo.\nJurgen Klopp ayay u muuqataa inuu hubaal daafac dhexe oo cusub lasoo saxeexan doono bisha January kaddib dhaawacyo mudo dheer ah oo loo jaray lamaanihii booskaas ee Virgil Van Dijk iyo Joe Gomez.\nVan Dijk ayaa seegi kara dhammaan inta xilli ciyaareedka ka hadhay kaddib qaliin jilibka loogaga sameeyay isagoo ku dhaawacmay kulankii Merseyside Derby halka Joe Gomez oo ku dhaawacmay tababarka xulka England qudhiisa uu qaliin jilibka ah maray bilooyin badana maqnaan doono.\nDhibaatadaas daafac ayaa ka dhigan in Joel Matip oo qudhiisu dhaawaca u nuguli uu yahay daafaca dhexe ee kaliya ee kooxda waaweyn ka tirsan ee taam u ah Reds.\nSidoo kale Fabinho oo asal ahaan bur-buriye khad dhexe ah balse daafaca dhexe ka ciyaari kara ayaa ku jira kasoo kabashada dhaawac gaadhay kahor kulanka Leicester City ee toddobaadkan.\nRuben Semedo oo sidoo kale ka ciyaari kara booska bur-buriyaha khadka dhexe ayaa kamid ah xulashada xiddigaha bar-tilmaameedka u ah Liverpool si lamid ah David Alaba oo Bayern Munich ka tirsan.\nSemedo oo laba jeer usoo saftay xulkiisa Portugal ayaa usoo ciyaaray kooxaha Sporting Lisbon iyo Villarreal kahor inta uusan ku biirin Olympiacos sanad kahor.\nPrevious articleKooxda Barcelona oo u dhaqaaqday badalka xidiga Kylian Mbappe oo ay ku fashilantay\nNext articleJack Grealish oo noqday bartilmaameedka koowaad ee Manchester City


Baarlamaanka Puntland oo maanta ansixiyey xubno ka tirsan xukuumadda iyo xeer ka hadlay sharciga darawalnimada. – Radio Daljir\nNofeembar 18, 2012 12:09 g 0\nGarowe, Nov 18 – Golaha wakiillada maamulka Puntland ayaa maanta ansixiyey xubno ka tirsan golaha xukuumadda Puntland, kuwaasi oo ahaa xubno cusub oo ku soo baxay isku shaandhayntii golaha wasiirrada ee dhawaan m/weynuhu uu sameeyey.\nXubnahaan ka tirsan golaha wasiirrada Puntland ee maanta la siiyey codka kalsoonida ayaa tiro ahaan gaarayey 16 xubnood, waxaana lagu meelmariyey cod-aqlabiyad ah oo dhan 42 cod oo qayb ka ah 66 xubnood ee baarlamaanka Puntland uu ka kooban yahay.\nXubnahaan wasaaradeed ee la meelmariyey, ayaa iskugu jiray wasiirro, wasiirro ku-xigeenno iyo wasiiru-dawlayaal, kuwaasi oo intii aan la siin codka kalsoonida xildhibaannada ka hor jeediyey khudbado ay uga hadlayeen taariikhdooda nololeed iyo tamaha u qorshaysan in ay u maareeyaan mas’uuliyadaha loo dhiibay.\nDhinaca kale, golaha wakiillada Puntland ayaa maanta meelmariyey xeer-hoosaad ka hadlaya sharciga wadista gaadiidka, kaasoo xilli aan durugsanayn ay baarlamaanka u soo gudbisay wasaaradda hawlaha guud iyo gaadiidka Puntland.\nXeerkaan, ayey xildhibaannadu dhawr maalmood ee ugu dambeeyey ka falanqoonayeen, iyagoo iskugu dambayntiina maanta ansixiyey, kaasoo hadda wixii ka dambeeya ka dhaqan-gali doona Puntland, laguna hagi doono hannaanka wadista gaadiidka.\nCaawa iyo Daljir Axad, Nov 18_ Cabdifataax Cumar Geeddi_Nairobi Kenya


Geeriddii 18May Baa Loo Dabaal-Degayaa ( Abdi-Shotaly).\nMonday May 18, 2020 - 14:09:25 in Articles by Hadhwanaag News\nGobalan tallo aduun-yooy, nina tii ma gaadhee, gol-daloola hoosiyo, god-god lagama waayee! Waa iska nasiib, in maanta oo ay ka soo wareegtay 30 sanadood, ayaantii ay mujaahi-diintii dhabta ahayd, ee SNM dhiiga u soo daadiyeen, in xabaasheedii durbaan laga dul tuntaa saaka,waa nasiib daro aad u weyn oo inagu habsatay, denbi-geedana aynu inaku leenahay, waayo geeri-deeddii in loo dabaa-degaa waxa keenay wakhtiga. Wuxu yidhi Tima-cade (Ihun) "Dambar-keedi maan-deeq, nimaan doonin baa dhamaye" waa runtii oo kuwii laga ilaalin jirey, meela aan u soo marin, laxooxdda ka dubi jirey Xarshin iyo Habuura, loogu heesaayey " Markay higtu yeedho, habuura u yaaca, adoo herer jooga, hargeysa xoreynta, mujaahid hagaasan, markuu la hadlaayo, Hamaansi libaaxle,Tolaay Habar yoonis, abtiyaal hub i siiya" baa waa sareeye-hooseeye, siddii awr gulaan ah ka dul guuxaaya. oo raq-deeddii laba-dible habar dugaag ugu xidhay, geeri go'an cidla ah oo aan ciirsi lahayn.\nWaxa-se hore loogu maha-maahay " Meel aar ka kacay, atoor fadh-fadhiisaye" Sidda galaw-ga habeenkii markuu sanqad maqlo ku soo beegan, fulaynimo daraadeed ka hor boodi jirey, kuwii noocaas ahaa waa " Raggii ma adigaa ka hadhay iyo Geenyo shaaximane" oon weligood-ba awr-koodda lagu guurin, baa waa halkaas " Timacade uu sheegaye" Maantana iilka dhinca u dhigay, oo weliba bilaa kafan inta lagu aasay ku dul ceeshaaya "Meyd-keeddii" iyaba waa yaabe akhristaw, oo xataa aan la maydhin. Raggii-ragga ahaa kaa shalay shahiiday " Muj Xasan Guure" baa ugu dambeeyey intii tii alle ku timi (illaah naxariis-tiisa ha ka waraabiyo'e). Aabihii xoreeyey dalku wuxu ahaa Abdiraxmaan Axmed cali, Geesiyaddii dhiiga u qubay ee ku soo naf waayey-na, inta aan xasuusan karo, Waa Lixle, Koodbuur,Maxamed Cali, Otto Biixi, Koosaar, Aadan Cade,Harag-waafi, Ina Saleebaan Weyne, Maxamed Mooge, Ina Macalin Haaruun, Xandule, Jama cali Jama, libaaxo, Ibrahim layla, Maxamed Dheere, Xasan kayd, Ina Habane iyo qaar kaloo badan Rabbi janadda fardawsa ha ugu deeqeee.\nInta Noola ee kolay aan ka sii xasuusa-nahay (Illaah caafimaadka haw kordhiyee, waxa ka mid ah Cabdiraxmaan Aw cali ( Laba Tole), Ibrahim dhego-weyne, Axmed Mire, Cabdiraxmaan maxamed Case, Talaate codle iyo midh-midh meela-haas ku silcaaya, Waa duni aakhir sabaane, imika waxa ku ceesha, oo basaday magacii mujaahid, kuwii malkha-badda haweenka xidhan jirey iyo dirica, ee aan wax loo diran jirin, kolka uu rag is hayo " Waa labadda aan kor ku soo sheegay iyo Cali gureye. Mase la yaabi maayo, waayo xikmad ah afka " Ingiriisiga baa waxay tidhaahaa "Every dog has a day" oo micna-heedu yahay "Ey waliba ayaan buu leeyahay" waa iska sidaase, waa kuwaas ina hor fadhiya "Doofaar-diqle iyo dameer"aan weli-good lagu guurini. Ugu dambayn waxan ku soo shakaalay qoraalkan, Somaliland wax la yidhaahaa, oo loo dabaal degaa maanta ma jirto, wakhtigan isaga ah waxa lagu shaqaystaa magaceeddii, oo ummadadlagus ii baadhaa, laakiin wax jira maaha, waxa ugu dambaysay, Illaah caafimaad ha siiyo'e intii " Madax-weyne Siilaanyo" uu bed-qabay, markii dambe waa kii noqday nin buka boqol u talisaye, Ee Maxamuud beenaale ( waa ka aad ugu yeedhaan Maxamuud Xaashiye) uu shidka u galay, Bal In aan la inoo il-bixinayn, mid-ba-midkuu ka xun yahay baa isu kaa dhiibaaya, waa ninka dalka xaraashay siduu u dhamaa, ee xataa hawaddii siiyey Al-shabaabland, taas baa idina rajo ka sugaysaan.\n* N.B Dambar-keeddi Maan-deeq Nimaan Doonin Baa dhamay!


laftagareen & Boqor Buur madow oo ka wada hadlay dadkii laga soo musaafuriyay laas-caanood - Radio Risaala: Somali News Online\nHome Wararka laftagareen & Boqor Buur madow oo ka wada hadlay dadkii laga soo...\nlaftagareen & Boqor Buur madow oo ka wada hadlay dadkii laga soo musaafuriyay laas-caanood\nMadaxweynaha Dowad Goboleedka Koonfur Galbeed Cabdicasiis Xasan Maxamed Laftagareen ayaa Xarunta Madaxtooyada Magaalada Baydhabo ku qaabilay Wafdi uu Hogaaminayey Boqor Cusmaan Abuu Maxamuud (Buurmadoow) oo kamid ah Duubabka Dhaqanka Sonaliland ee maalmihii la soo dhaafay ku sugan Magaalada Muqdisho.\nMadaxweynaha iyo Boqor Buurmadoow ayaa ka wada hadlay Dhibaatadii Maamulka Soomaliland ay u geysteen Shacabka kasoo jeeday deeganada Koonfur Galbeed ee ku noolaa Magaalada Laascanood ee Gobolka Sool.\nKulanka ayaa waxaa wararka la helay ay sheegayaan in Boqor Buurmadow uu Madaxda Koonfur Galbeed ka raali geliyay dadkii Somalilamd kasoo musaafurisay Magaalada laas-caanood.\nMadaxweynaha Koonfur Galbeed ayaa u majad celiyay Boqor Buurmadow sida uu u gartay in dadka Soomaaliyeed ay yihiin walaalo meel kasta ku wada noolaan kara.\nBoqor Buur madoow ayaa dhawaan isaga oo hadal ka jeedinahay kulan ka dhacay Muqdisho ka sheegay in uu tegi doono Magaalads Baydhabo, isla markaana uu raali gelin siin doono Bulshada Koonfur Galbeed.\nPrevious articleRa’iisul Wasaare Rooble oo cambaareeyay qarixii ka dhacay Muqdisho\nNext articleSAWIRO:- Midowga Musharrixiinta oo cadeeyay mowqifkooda doorashada socota


Korona Feyras oo aan Waxba Ka Beddelin Farxadda Ciidda ee Soomaaliya - Tilmaan Media\nKorona Feyras oo aan Waxba Ka Beddelin Farxadda Ciidda ee Soomaaliya\nDadka Soomaaliyeed ayaa Sabtidii si farxad iyo reyn-reyn ah ku soo dhaweyay ciidul-fitriga xilli uu dalku ka jiro xanuunka dunida oo idil ku baahay ee COVID 19.\nWasaaradda Owqaafta iyo Arrimaha Diinta Soomaaliya ayaa Jimcihii ku dhawaaqday in maalinta Sabtida ay tahay 1-da bisha Shawaal iyada oo shaacisay in dalka laga arkay bilshada bisha Shawaal, halka 18 dal oo Carbeed ay Sabtidii u ahayd maalinta 30-aad ee Ramadaan.\nMasaajidda dalka oo idil ayay mar mura kawada bilaabatay Takbiirta oo si weyn loogu oogay salaadda ciidda halka dalalka islaamku badankood ay shucuubtooda ugu baaqeen in Salaadda Ciidda ay guryahooda ku tukadaan si aanu bulshadu ugu dhex faafin xanuunka Korona.\nKaddib gudashada salaadda ciidda carruurta Soomaaliyeed ayaa si raxan raxan ah ugu qulqulay goobaha ay carruurtu ku madadaashaan maalmaha farxadda, halka qaarka kalena ay u baqooleen qaraabo salaam iyo isu hambalyeyn ku aaddan munaasabbada qiimaha badan ee ciiddul-fitriga.\nMadaxda dalka oo horay looga bartay in ay bulshada kula tukadaan fagaarayaasha iyo masaajidda waaweyn ayaanan sanadkan lagu arkin goobahaas tixgelinta farriimaha caafimaad awgood waxayna dhambaal hambalyo ku aaddan munaasabadda ciidda ay dadweynaha u soo marsiyeen dhanka warbaahinta.\nWallow wasaaradda caafimaadka ee dalka ay ku Talisay in ay bulshadu kala fogaadaan, hase yeeshee waxaa taladaasi daaqadda ka tuuray ciidda farxadda waxaana la arkayay bulshada oo isugu soo baxday goobaha loo nasiino tago sida maqaayadaha iyo hoteellada, iyaga oo xeero qura wada cunaya qoysaska iyo saaxiibbada.\nMaalmihii ka horreeyay ciidda dadka Soomaaliyeed ayaa sidaa si la mid ah ugu xoonsanaa suuqyada waaweyn ee dalka oo ay ka dukaamaysanayeen si ay ugu diyaar garoobaan ciidda iyada oo aanay ka muuqanin walwalka ay dunida inteeda kale ka qabto xanuunka Korona Feyras.\nIsha Warka: Halbeeg\nShiikh Shariif “ Qalabkii caafimaad ee COVID-19 loogu tala-galay ayaa suuqyada lagu iibinayaa”


Boggan waxaad ka helaysaa wararka dhacay 24kii sacadood ee la soo dhafay\nIska hor imaadka ayaa bilawday markii kooxda Al Shabaab ay weerar gaadmo ah ku qaadey ciidamo fadhiisin ku lahaa xerada Daynuunaay.\nWararka naga soo gaadhaya magaalada Baydhabo ee xarunta gobolka Bay ayaa sheegaya in iska hor imaad hubaysani uu ka dhacay xerada Ciidanka Daynuunay oo ku taalla duleedka bari ee magaalada Baydhabo.\nWararka hordhaca ah ee weerarkaas ka soo baxaya ayaa sheegaya inay halkaas ku geeriyoodeen illaa shan qof oo isugu jira dhinacyadii dagaalamayey iyo hal qof oo rayid ah.\nWararka ayaa intaas ku daraya in kooxdii weerarka soo qaadday ay xerada ku sugnayd muddo kooban, hase ahaatee ay markii dambe isaga baxday.\nDowladda Mareykanka ayaa shaacisay in Liiska Argagixisada laga saaray Sheekh Mukhtaar Roobow Cali Abuu Mansuur oo ka mid ahaa saraakiisha ugu sareysa Al-shabaab.\nJimco, June, 23, 2017\nAbuu Mansoor ayaa ahaa ku-xigeenkii hogaamiyahii hore ee Al-shabaab Axmed Cabdi Godane, isaga oo dhinaca kale mar soo noqday afhayeenkii Al-Shabaab.\nMukhtaar Rooboow ayaa sanadihii u dambeeyay la hadal hayay inuu wada hadalo hoose kula jiro dowladda Soomaaliya, isla markaana ay xurguf soo kala dhex gashay Hoggaanka Al-Shabaab.\nAbuu Mansuur ayaa la sheegay in sanadihii ugu danbeeyayba uu dhuumaaleysi ku jiray kaddib markii ay isku dhaceen Hoggaamiyihii hore ee Al-Shabaab Abuu Zubeyr, taasoo keentay xitaa la khaarajiyo rag isku aragti ahaayeen Mukhtaar Rooboow.\nIlaa iyo hadda ma jiro wax war ah oo ka soo baxay dowladda Soomaaliya oo ku aadan liiska Argagixisada ee laga saaray Abuu Mansuur.\nSidoo kalana wax war ah lagama hayo Mukhtaar Rooboow oo sanadihii ugu danbeeyay aan warkiisa laga maqlay warbaahinta.\nHantiilaha Facebook oo Somali la Afuray\nMilkiilaha Facebook, Mark Zuckerberg ayaa xalay casho afur ah magaalada Minneapolis ee gobolka Minnesota kula yeeshay qaar ka mid ah Soomaalida halkaas ku nool, sida uu ku sheegay farriin uu soo dhigay bartiisa Facebook.\nZuckerberg, ayaa u mahad-celiyey Soomaalidii afurka ku casuumtay, wuxuuna sheegay inuu aad ula dhacay kartida iyo dhiiranaanta ay ku doonayaan in meel aysan aqoon ay dalkooda cusub uga dhigtaan.\nWaxa uu sheegay in qofka qaxootiga ah uusan lahayn ikhtiyaar uu ku doorto dalka uu ku noolaanayo.\nWaxa uu sheegau inuu nin ka mid ah Soomaalida oo 26 sano ku nool xero qaxooti weydiiyey, in hadda uu dareemayo in Mareykanka uu yahay dalkiisa iyo in kale, kadibna uu ugu jawaabay “Dalkaaga waa kan aad ku dareento xorriyad aad ku sameyn karto wixii aad doonto. Haa, kani waxaan u dareemayaa dalkeyga”.\nMark Zuckerberg ayaa sheegay in hadallada noocaas oo kale ah ay yihiin kuwo sharaf u ah Mareykanka oo ah dal qiimeeyaa xorriyadda qofka.\nTrump oo beeniyey inuu duubay cod\nMadaxweyne Donald Trump ayaa beeniyey inuu duubay wadahadaladii dhexmaray isaga iyo agaasimihii hore ee FBI-da ee uu shaqada ka eryey inkastoo uu hore u muujiyey Trump inuu duubay wadahadalada.\nBilooyin kadib caqabado iyo cadaadis ku aadan in cajaladaha lasoo gudbiyo ayaa Trump fariin u baraha bulshada ee twitterka uu ku baahiyay wuxuu ku sheegay inuusan ogeyn in duubitaan caynkaasi ah uu jiro,Laakinse aanu isagu waxba duubin.\nQoraalkii ugu horeeyay ee u Madaxweynaha ku baahiyey baraha bulshada ay ku xiriiraan ee Twitter-ka ayaa noqotay mid muran badan dhalisay kadib markii shaqada u ka eryey hogaamiyihii hore ee FBI-da. Arrimahaas oo lala xiriinayo eedaha ku aadan faragelinta Ruushka ee doorashada Maraykanka\nDAAWO ARIN YAAB LEH: Sargaal Itoobiyaan ah oo furay Kalfadhigii Barlamaanka P/Land\nJune 16, 2017 Sadaam Ciiltire\tLeave a comment\nShirkii 39-aad ee barlamaanka P/Land ayaa khamiistii shalay laga furay magaaladda Garowe ee xarunta maamulkaas, laakiin furitaanka kalfadhigaas ayaa waxa si lama filaan ah uga qeyb galay Masuul ka socday dowladda Itoobiya.\nInkastoo magaaladda Garoowe ay joogaan masuuliyiin kale oo ajaanib ah hadana dadka ayaa la yaabay sababta keentay in Sargaalkaas Itoobiyaanka ah lagu casuumo inuu furo kalfadhiga barlamaanka maamulka P/Land.\nItoobiya oo ah dal daris ah laakiin la wada ogyahay ineysan raali ka aheyn nabadda Soomaaliya ayaa wali siyaasad buuxda ku leh dalka gaar ahaan maamuladda.\n“Waxaan ku faraxsanahay inuu furmo kalfadhiga Barlamaanka P/Land oo ah maamul aynu saaxiib nahay”ayuu yiri Sargaalkaas oo fadhiya xafiis ay qunsuliyad ahaan Itoobiya ugu leedahay Garoowe.\nDAAWO: Nin Aan la arag Wajiga ka dhibaateeya Gabdhaha Dhalinyarada ah ee degan Qeybo kamid ah Muqdisho\nARIN LAYAAB LEH ayaa lagu arkay xaafada Siisi ee degmada Kaaraan gobolka Banaadir, kadib marii uu soo baxay Nin ugaarsada gabdhaha da’da yar kadibna dhaawac ugeysta.\nNinkan ayaa la sheegay inuu gabdhaha gadaal uga imaanayo kadibna uu cajibaabka ka taabanayo marka ay soo jeesatana ku dhufanayo feer, dhagxaan iyo waxyaabo kale oo badali kara jirka qofka.\nWaa ku adag tahay gabdhuhu iney arkaan wajiga ninkan dhibaatada ugeysanaya maadaama uu wajiga ka abaarayo.\nGabdho badan oo dhibane u ah Ninkaas ayaa sheegay in ilaa haatan ay aqoonsan la’yihiin sababta ka dambeysa in ninkaas uu bartilmaameed ka dhigto iyaga.\nWar Deg Deg Madaxweynaha Somaliland Md Axmed silaanyo Oo iskushaandheyn iyo isku badal Ku Sameeyay Agaasimayaasha Dalk\nWar Deg Deg Madaxweynaha Somaliland Md Axmed silaanyo Oo iskushaandheyn iyo isku badal Ku Sameeyay Agaasimayaasha Dalka\nMadaxweynuhu: Markuu Arkay: Qodobka 90aad, Faqradiisa 3aad ee Dastuurka Jamhuuriyadda Somaliland;\nWuxuu go’aansaday 1. In Mudane, Axmed Abokor Maxamed, laga bilaabo taariikhda maanta uu ahaado Agaasimaha Guud ee Wasaaradda Waxbarashada iyo Tacliinta Sare ee Jamhuuriyadda Somaliland (Bedel hore Warfaafinta iyo wacyigelinta).\nDAAWO: RW KHEYRE OO HANTAY QALBIGA SOOMAALIYA, KHUDBAD UU KAGA HADLAY WADAJIRKA UMADDA SOOMAALIYEED\na’iisul Wasaaraha Dowladda Federaalka Soomaaliya Xasan Cali Khayre ayaa Haweenka iyo Dhalinyarada ku nool magaalada Muqdisho waxa uu u jeediyay Khudad qiiro laheyd taasoo uu kaga hadlay xaalada dalka uu ku sugan yahay, kadib kulan uu la qaatay.\nKhudbada Ra’iisul wasaaraha oo taariikhi noqotay ayaa waxa uu kaga hadlay dhaqaalaha wadanka oo uu sheegay inaan la kobcin karin hadaan amniga wax laga qaban iyo hadii aan shacabka iyo Dowladda is garab istaagin.\nSidoo kale Ra’iisul Wasaaraha wuxuu sheegay in ay hada na hortaagan tahay fursadii ugu weyneyd ee umadda Soomaaliyeed, sanado badan marka laga tago.\nXasan Cali Kahyre Ra’iisul Wasaaraha Dowladda Federaalka Soomaaliya ayaa shacabka Soomaaliyeed ka codsaday in ay la shaqeeyaan Dowladda Federaalka, si loo gaaro hormarada hada Soomaaliya ay ku hamineyso.\nDowladda Federaalka Soomaaliya ayaa wada dadaalo kor loogu qaadayo dhaqaalaha dalka, si fursado shaqo abuur ah ay u helaan Dhalinyarada Soomaaliyeed ee nafsadooda ku haligaya badaha.\nWARARKII UGU DAMBEEYAY EE HOWLGALKII HOTEEL POSH & CIIDAMADA GAASHAAN OO AWOOD USHEEGTAY SHABAAB\nRasaas iyo qaraxyo, ayaa saakay laga maqlayaa gudaha Hotelka Pizza House ee Magaalada Muqdisho, iyadoona ay weli ka dhex dagaalamayan xubno Shabaabka ka tirsan oo weerarkaasi soo qaaday.\nHotelkan la weeraray oo ku yaala ka soo horjeedka Hotel Posh Treats, ayaa waxaa uu weerarkaasi ku bilowday gaari walxaha qarxa laga soo buuxiyay, ka dibna dabley hubeysan ayaa gudaha u gashay hotelkaasi, waxaana uu weerarkani bilowday xilli Salaadda Taraawiixda laga tukanayay Magaalada Muqdisho.\nCiidamada sida gaarka ah u tababaran ee Gaashaan, ayaa tan iyo saqdii dhexe ee xalay hawlgal ka waday hotelkaasi, oo dableyda ka dhex dagaalameysa ay afduub ugu haysato tiro dad ahi.\nSida laga soo xigtay Booliska Somaliya waxaa la soo badbaaday toban ka mid ah dadkaasi, isla-markaana ay ciidamadu wadaan dadaalo lagu soo samata bixinayo dad weli ku jira gacanta dableyda.\nCiidamada Gaashaan, ayaa la sheegay in ay dileen laba ka mid ah raggii soo weeraray Hotelka Pizza, tan iyo markii ay bilaabeen hawlgalka lagu doonayo in weerarkaasi lagu soo


Wasiir Omaar oo Ka hadlay baaqashada Safarkiisii Kismaayo | Goobsan Media Inc.\nHome Somali News Wasiir Omaar oo Ka hadlay baaqashada Safarkiisii Kismaayo\nWasiir Omaar oo Ka hadlay baaqashada Safarkiisii Kismaayo\n“Safarkii aan kismaayo ku aadi lahaa anigaa ka baaqday anigoo ka fogaanaya in si un iska horimaad u dhaco. Qof isku dayay inuu isoo qaado ma jiro. In kastoo aan xaq u leeyahay in la i ilaasho haddana kismaayo markaan tagayo ciidda ayaa i ilaalin (ilaah ka sokow) ayuu yiri wasiir Oomaar”.\n“Hooyadii canuggeda lala qabsaday ee la yiri aan idiin kala goyno waxey tiri ha loo daayo tii aanan dhalin iyadoo ka baqaysa in canugeeda la kala gooyo. Taas un baan isku mid nahay ee awood aan Jubbaland ku imaado ma weyn. Waan aqaan masuuliyadda i saaran ayuu hadalkiisa sii raaciyay Wasiir Oomaar”.\nTodobaad ka hor ayaa Maamulka Jubbaland waxaa uu sheegay in uu hakiyay xiriirka dowladda Federaalka sidoo kale uu joojiyay inay deegaannada Jubbaland tagaan mas’uuliyiin xilka haaya dowladda Federaalka Soomaaliya


Raaxada Galmada: Wax Badan Ka Ogow - BANAADIRSOM\nHome Wararka Maanta Raaxada Galmada: Wax Badan Ka Ogow\nRaaxada Galmada: Wax Badan Ka Ogow\nDad badan baa aaminsan in sida ay ragga iyo dumarkoodu isugu galmoodaan oo laga sheekeeyaa tahay wax ceeb ah oo ay habboon tahay in laga aamuso, waxaana weeye, waa siday ku andacoonayaane, wax Eebbe dadka ku abuuray oo qofku iyadoon looga sheekeyn uu keligii baranayo, fahamka caynkaas ahise waa mid runta ka fog. Waxaa jira xaqaa’iq ka dahsoon xitaa kuwa isqabay tobanaanka sanadood oo intay isguursadaan, carruur isu dhala, dabeetana muddo dheer dabeeto kala dhinta iyagoon weli dhadhamin macaantii dhabta ahayd ee raaxada galmada.\nInay jiraan dhibaatooyin u baahan in la xalliyo ha yeeshee daawadoodii la garan la’ yahay, waxaad ka garan kartaa sida dhaqsaha leh ee uu u baaba’o jacaylkii ay isu qabeen labada ruux intii aanay aqalgelin, iyada oo durbaba kolka toddobaadka laga baxo aad arkaysid inuu billowdo kala-did iyo khilaaf laga yaabo inuu keeno furriin degdeg ah. Waxyaabaha khilaafka keena waxa ugu horreeya aqoon darrida ku saabsan isu diyaarinta galmada, qaababka galmada iyo gunaanadkeeda intaba, waxaanay ugu sii daran tahay kolka ay aqoon darridaasi ka timaado dhinaca ninka.\nHaddaba si aynu ummadda Soomaaliyeed u tusno in ka sheekeynta iyo dhaqangelinta qaababka kala duwan ee galmadu aanay ahayn ceeb, siday dadka qaar ku andacoonayaan, waxaynu soo daliishanaynaa aayad Qur’aan ah, annagoo weliba kahor marinayna qiso yar oo la sheegay inay soo degitaanka aayadda sabab u ahayd. Ibnu Cabbaas waxaa laga weriyey inuu yiri, “Waxaa wada degganaa dad Ansaar ah oo dhagxaanta caabuda iyo dad Yuhuud ah oo iyagu kitaab lahaa. Ansaartu waxay Yuhuudda u arkayeen dad ka aqoon badan, saa darteed bay wax badan dhaqankooda kaga dayan jireen. Dadka Yuhuudda ahi dumarkooda waxay ugu galmoon jireen oo qura qaabka dhinac dhinaca, iyada oo weliba cawrada haweeneydu ay aad u asturan tahay. Dadka Qurayshta ah iyaga waxa caado u ahayd inay dumarkooda qaab kasta ugu galmoodaan uguna raaxaystaan, hadday ahaan lahayd soo jeed, sii jeed, jiif iyo joog intaba.”\nKadib markii dadkii Muhaajiriinta Quraysh ahaa Madiina tageen, ayuu nin kamid ahi guursaday naag reer Ansaar ah, waxana uu damcay inuu ku billaabo qaababkii galmo ee ay Qurayshi caanka ku ahayd, waase ay ka diidday, waxanay ku tiri, ‘Dhinac dhinac baa naloogu tegi jiraye ama saa iigu tag ama iga tag.’ Dhibaatadii qoyskaa dadoo dhami wuu ogaaday, Rasuulkana way gaadhay. Markaas buu Allaha cisada iyo heybadda lihi soo dejiyey aayadda, “Haweenkiinnu beer bay idiin yihiin, ee ugu taga beertiinna saad doontaan.” Macnaha aayaddu waa haweenkiinna ugu galmooda siijeed, soojeed, jiif ama joog qaabkaad doontaan, waase inaad uga galmootaan xubinta taranka oo qura oo aydnaan marnaba ku fekerin in aad dabada uga tagtaan. Eebbe waxa uu aayadda Qur’aanka ku leeyahay:\n“Uga taga (dumarkiinna) halka Eebbe idin faray (inaad uga tagtaan).”\nRasuulka Suubbanina waxa uu xadiis ku yiri: “Eebbe ma fiiriyo maalinta qiyaamaha ninka naagtiisa dabada uga galmooda.”\nHaddaba barashada qaababka kala duwan ee galmadu waxa ay leedahay faa’iidooyin dhowr ah oo ay ka mid yihiin:\n– Kordhinta raaxada iyo macaanta jinsiyeed. Awoodda dareenka macaansi waxa uu ku xiran yahay sida ay isu haystaan labada isu galmoonaya iyo dhaqdhaqaaqooda xilliga ay galmadu dhacayso, taasi oo iyana ku xiran hadba aqoonta ay u leeyihiin arrintaasi. Waxa jirtay in aqoon yahan hore uu yiri, “Macaanta galmadu ma waarto haddii loo joogteeyo hal qaab, oo aan lagu beddelin qaabab kale.”\nHaweeneydu waa inay gurigeeda si wanaagsan u nadiifisaa, u carfisaa, ugu shiddaa qamqam (uunsi, cuud, foox, qore-qudde, iyo wixi la mida), ku bilbishaa catar kuna buufisaa barafuun gaar ahaan nooca uu ninkeedu jecelyahay. Waa inay qolka jiifka ku qurxisaa daahyo, dhiinsooleyaal iyo foodareyaal indhuhu ku doogsadaan, dabeeto intay nalalka iftiinka badan ka damiso, udaartaa nal leh midab gaar ah (cagaar, jaalle, amaba guduud), kaasi oo sii kordhinaya quruxda iyo roomaansiyada qolka. Waa inay casho aad u macaan, rabitaanka furta, nafaqo badanna leh u diyaarisaa ninkeeda. Suxuunta ay ku gurayso iyo miiska ay saaraysana nadaafadda iyo quruxdooda aad uga shaqaysaa.. Intay soo qubaysato, waa inay si wanaagsan isu udgisaa. Waa inaanay marnaba illaawin indhaha kuulan, bushimaha iyo wejiga cusburaysan, lugaha iyo gacmaha cillaaman iyo dharka khafiifka ah ee jirkeeda laga dhex arkayo midabka indhuhu ku nuursadaanna leh. Intuu odaygeedu casheynayo, waa inay soo agfariisataa. Dhaqaaq kasta, dhugasho kasta iyo erey kasta oo afkeeda kasoo yeeraa waa inuu batrool kusii daraa dabka qalbigiisa ka aloosan. Waa inuu ku labalabeeyaa ma raashinkaad horta cuntaa mise iyada. Waxa uu markaa ninku billaabaa inuu afka, caloosha, indhaha, dhegaha, sanka iyo dalool kasta oo jirkiisa kamid ah ka shidaal qaato.\nRagga qaar baa jira aan ogayn inay dumarku sidooda oo kale dookh iyo dareen leeyihiin, iyaga oo doonaya naag qurux badan oo carfaysa, ha yeeshee aan iyagu waxba isku falin oo siday shaqada uga yimaadaan dhidid, shiir iyo af-ur kula duldhaca, sidaana galmo iyo raaxo uga doona. Ragga caynkaas ah waxaan xusuusinayaa xadiis Caa’ishah laga weriyey ooy ku tiri, “Nabigu kolkuu guriga soo galo wuxuu ka billaabi jiray cadayga.” Waxaan xusuusinayaa oo kale xadiiskii Cabdulaahi bin Cabbaas oo ahaa, “Xaaskeyga waxaan isugu qurxiyaa sida aan aniguba jeclahay inay isugu kay qurxiso.”\nDhuuqmada: Micneheedu waxa weeye in labada bushimood ee afka ninku ay ku lismaan kuwa xaaskiisa. Afku sida daloollada kale ee jirka, aad buu u dareen jinsiyeed badan yahay. Kolkay bushimuhu isku lismayaan, labada isqaba mid waliba waxa uu gaarkiis u dareemayaa macaan aan xad lahayn.\nUrta: Isku nabnaanta bushimaha ninka iyo kuwa naagtiisu waxay keentaa inay kulanto neeftoodu, mid walibana waxa uu markaasi uriyaa urta iyo neefta kan kale, arrintaasi oo door weyn ka cayaarta kicinta iyo baraarujinta dareemayaalka jinsiyeed. Udgoonka soo jiidashada lihi waxa uu xoojiyaa rabitaanka jinsiyeed, halka urta laga didaa ka keento qabow iyo rabitaan la’aan.\nDhadhanka: Dhuuqmada uu labada qof midkood dhuuqayo bushinta kan kale, waxay kordhisaa istiin qaadashada labada ruux. Kolka ay haddaba isdhuuqayaan dhuuqmo aan hagari ku jirin, waxay kaga dhigan tahay iyaga oo ka tallaabsaday marxalad difaac tii ugu dambeysay, billaabayna kulan jireedkii dhabta ahaa.\nCulimada jinsiga qaar baa aaminsan in haweeneyda nin u oggolaata inuu dhuuqo, aanay waxba la ahayn inay isu dhiibto. Waxa kale oo ay rumeysan yihiin in dhuuqmadu ay ka dhigan tahay hibadii ugu dambeysay ee ay dumarku ragga siiyaan, oo waxabay uga dhigan tahay iyaga oo u galmooday. Waxaa laga yaabaa in hadalkaasi uusan mar kasta sax noqon karin, marka laga eego nin kasta iyo naag kasta, waxase uu sax noqon karaa kolka uu arrinku joogo labada isqaba!\nDhuuqmadu waxay leedahay noocyo badan. Dhuuqmo si aayar ah la isugu daliigo bushimaha, iyada oo la isku xantaxanteynayo. Labada qof midkood bushimihiisa ayaa bushimaha kan kale marna si xoog ah u daliigaya marna si aayar ah, fooddooduna waxay mar qabataa foodda kuwa kale marna sii deysaa. Kolka qof bushimihiis kala qaadmaanba, qofka kale ayaa bushinta hoose uga nuuga sidii isaga oo malab dhuuqaya. Bushinta haweeneyda oo intay kululaato, barartaa, waxay ninkeeda ku dhalisaa inuu ilkihiisa si daldallayn yari ku jirto ugu salaaxo. Dhuuqmada intay bushimaha ninku kala kacaan, kor ka toobaan bushimaha xaaskiisa (afkeeda oo dhami soo dhexgalo afkiisa), oo uu dabeeto sidaasi si wada jir ah ugu dhuuqo. Waxa iyana jirta dhuuqmo ah in intay bushimaha ninku si adag u wada toobaan kuwa xaaskiisa, uu dabeeto carrabkiisa bidix iyo midig si fudud ugu salaaxo bushimeheeda, uguna gudbiyo afka hoose, kolka uu gudaha geliyana intay isku qabsato afkeeda uu carrabkiisa gudaha ugu sii riixo, dabeetana intuu bushimihiisa isku daboolo, ilkihiisu ay bushimeheeda u qanqaniinaan si fudud oo xanuun macaani ku dheehan yahay. Waxa kale oo laga yaabaa inay kulmaan labada carrab, isaga oo midba uu kan kale dhinaca ka curjinayo, amaba ruux waliba carrabkiisa kusii daayo gudaha afka kan kale, sidaasina ay labada carrab marna isu taabtaan marna u kala fogaadaan si istiin iyo kulayl aan la koobi karini ku jiraan.\nIntaasi oo qura kuma kala duwana dhuuqmadu, balse waxa kale oo ay ku kala duwan tahay halka la dhuuqayo, ama la dhunkanayo. Ragga nin baa jira ku raaxaysta dhunkashada indhaha gacaladiisa, mid kale bushimihiisa ayuu si xantaxanta leh ugu salaaxaa dhegeheeda dacalladooda, dabeetana ugu soo hoobiyaa hoos iyo dhanka daanka, uguna gudbiyaa luqunta. Ragga waaya aragga ah qaarkood waxay yiraahdaan dhunkashada luqunta hoosteeda ilaa dhanka bidixo waxay keentaa istiin aad u kulul. Qaar kale waxay qireen in bushimaha oo si fudud loo hoos mariyo luqunta haweeneydu ay ku dhaliso galiilyo jirkeeda oo dhan dhaqaajisa, sidii iyada ooy koronto khafiif ahi qabatay, kicisana dareen jinsiyeedkeeda.\nIntaa dabadeed bushimuhu waxay u hoobtaan xaggaa iyo shafka iyo naasaha oo kamid ah meelaha ugu dareenka badan jirka haweeneyda, gaar ahaan ibaha naasaha. Dhunkashada naasuhu waxay leedahay dhowr dariiqo. Bushimaha oo lagu xantaxanteeyo ibaha naasaha. Bushimuhu intay kala qaadmaan bay marna ibta qabtaan marna sii daayaan. Bushimaha oo inta lagu cantuugo oo lagu qabto xayndaabka naaska, markaasi carrabka ibta lagu cayaarsiiyo.\nTaataabashadu waxay inta badan istiin ku abuurtaa qofka taataabtaha ah, waxayse ku xiran tahay xaaladda nafsiyadeed ee labada ruux. Waxa laga yaabaa inay taataabashadu mararka qaar keento natiijooyin aan loo aayin, sida la-taataabtaha oo xanaaqa haddii uusan raalli ka ahayn waxa dhacaya.\nInkasta oo taataabashada ama salaaxistu ay jirka oo dhan raad ku wada reebto, haddana jirku isku si uma wada dareemo, waxana uu istiinku sii kordhaa kolba marka loo sii dhaadhaco dhinaca shafka ilaa laga gaaro labada naas. Waxaynu aragnaa in waqtiga isdhexgalka, dhabarka iyo barida oo la salaaxaa ay iyana istiin ba’an keenaan.\nSalaaxista haweeneydu, kuma koobna oo qura labada naas, balse waxa loo baahan yahay in la salaaxo meelo kale oo jirka kamid ah sida; labadeeda warqood, gudaha bowdooyinka, gumaarka, faruuryaha cambarka, iyo wixi la mida. Waxaan muran ku jirin in haweeneyda ninkeeda ay jeceshahay uu labada cajar dhexdooda kaga salaaxo mid kamid ah labadiisa gacmood, isaga oo isla markaasi tan kale kaga salaaxaya labadeeda naas, ay dareento istiin iyo raaxo labanlaab ah.\nKolkay haweeneydu dhabarka u seexato, soona laabto labadeeda lugood, uu dabeeto ninkeedu daba fariisto:\nIntay labadeeda cajar kala furto, uu ninku labadeeda lugood dhex galo, isaga oo isku xajjinaya jilbihiisa iyo xusulladiisa ama calaaculladiisa, dabeetana intay labadeeda lugood yare sare u qaaddo, cirbaheeda ku tiiriso labadiisa xagal-lugeed oo godan.\nIntay labadeeda lugood sare u qaaddo, garbihiisa dul saarato.\nNinku intuu xaaskiisa labadeeda lugood dhex galo, oo labadiisa gacmood dhinacyada ka kala mariyo, uu dabeeto ku dul dhabbacdo.\nIntay labadeeda gacmood ku soo qabato labadeeda cajar, oo jilbaheeda gaarsiiso madaxeeda, ninkuna uu gadaal ka soo fariisto.\nNinka oo labadiisa gacmood labada cajar ee xaaskiisa kasoo gelsha dhanka hoose dabeetana sare ugu soo qaada oo isku soo nabo, iyaduna intay xoogaa isa soo qaaddo qoortiisa hab-siiso.\nQaabkaani waa mid wanaagsan marka laga eego xag nafsiyeed. Waxa uu ninka oggolaanayaa in uu siduu doono uga bogto dareenkiisa rabitaan. Waxa kale oo uu ninku dareemayaa inuu gacaladiisa dhabta ku qabanayo, iyada oo idilna uu hananayo. Haweeneyda lafteeda waxa ku dhalanaya dareenkaasi mid la mid ah, iyada oo dareemaysa inay meel aamin ah ku jirto. Qaabkaani waxa kale oo uu ku wanaagsan yahay, isagoo labada qof awood u siinaya inay siday doonaan isu istiimiyaan.\nKolka intay haweeneydu dhabarka u seexato, oo kadib kolka la isgeliyo labada xubno-taran, ay fidsato labadeeda lugood, oo sidaasi labadeeda cajar dusha uga qabtaan labada cajar ee ninkeeda.\nKolka intay haweeneydu dhabarka u seexato, ay labadeeda lugood mid sariirta ku dul dherersato, tan kalena ninkeeda dhabarka kaga soo qoolaashto, amaba ay garabkiisa dul saarato.\nLabadaan qaab (2 iyo 3) waxay aad ugu habboon yihiin kolka geedka ninku jilicsan yahay oo aanu si toos ah isu taagi karin. Qaabka labaad waxa uu si gaar ah u kordhiyaa raaxada ninka, mana oggolaanayo geedku inuu cambarka dibaddda uga soo baxo, waxana ku taliya dhakhaatiirta.\nNinku intuu dhinaciisa bidix u seexdo, isaga oo isla dhererinaya xaaskiisa oo iyadu ka soo hor jeedda una jiifta dhinaceeda midig, uu dabeeto labadeeda lugood mid ku dhaafo sariirta, midda kalena cajarkiisa midig ku dul rido.\nMacaantiisa waxa barbar socda daal badan oo gaar ahaan ninka ku yimaada, mana fududeeyo inay xawadu u gudubto ilma-galeenka, geedka oon cambarka wada geli karin awgeed, taasi oo markaasi keenta suurtagalnimadii ubad dhalista oo yaraata\nKolka intuu ninku dhabarka u seexdo ay xaaskiisu ku dul fariisato.\nIntay ku dul fariisato, geedkana isgeliso, ay markaasi ku dul dhabbacato, oo naaseheeda shafkiisa ku dul qabato, labadeeda gacmoodna miskaha kaga soo qabato oo isku soo cadaadiso, dabeetana dhaqdhaqaq bilowdo.\nNinkii oo xoogaa lugaha soo laabay, intay labadiisa bawdo ku dul fariisato, geedkana isgeliso, iyada oo u dul saaran sidii inay faras fuushan tahay, ay markaasi dhabarkeeda kor iyo hoos ugu dhaqaajiso.\nKolka intuu ninku fariisto oo lugihiisa xoogaa kala furo, ay xaaskiisu dhabtiisa ku dul fariisato, oo labadeeda lugood si aad ah u kala fogeyso, dabeetana uu sidaa geedka hoos uga keeno.\nQaababkaan waxay hawshu ka socotaa dhanka gadaale oo waxa isku beegan wejiga ninka iyo dhabarka xaaskiisa, waxanay kala yihiin sidaan soo socota.\nKolka ay haweeneydu sariirta si dhabbacaad ah ugu dul seexato, shafkeeda iyo naaseheeduna ay sariirta dul saaran yihiin, ama ku sii beegan yihiin.\nKolka wejiga, shafka, caloosha, iyo bowdooyinka haweeneydu ay taabanayaan sariirta, uu ninku si dherer ah ugu dul seexdo, isaga oo qaarkiisa dambe xoogaa soo laabayana uu labadeeda doolood dhammaadkooda geedka ka soo geliyo.\nIntay haweeneydu afarta ku istaagto iyada oo isku xajinaysa labadeeda jilib iyo labadeeda calaacal ama xusul, uu dabeeto ninkeedu gadaal kaga yimaado, oo dhabarka kaga dhaco.\nKolka intay haweeneydu dhinaceeda bidix u seexato, uu ninku daba seexdo isagoo isna dhinaciisa bidix u jiifa, sidaasina uu wajigiisu ugu sii jeedo jeegadeeda, geedkiisuna dabadeeda. Dabeeto iyada oo ay lugteeda bidix dherersan tahay, tan midig ka laabto barta jilibka ah, yarahana hore u bixiso, sidaasina ninkeedu geedka ka soo geliyo daloolkii ay reebtay lugtii midig ee iyadoo laaban hore loo bixiyay.\nKolka intay haweeneydu u istaagto sidii iyada oo rukuucsan ama dhulka wax ka soo qaadanaysa, lugaha xoogaa kala fogeyso, iskuna tiiriso gambar ama sariir gaaban.\nHadduu ninku xaaskiisa u tago isagoon rabitaankeeda si wanaagsan u kicin ama isla markuu ka rito dhabarka u jeediyo, dhibaato xoog leh ayaa ka dhalata, natiijadii la filayey mid ka dhan ah baana ka timaada, taasi oo ah inuu isagu biyabbaxo oo barbar u dhaco ayadoon kacsiba billaabin ama uu ku bargo’o ayadoon biyabbixin, sidaasina niyaddeeda iyo nafsaddeedu u dhaawacmaan. Bal eega aayadda Qur’aanka ah:\n“Waxay wanaag ku leeyihiin inta iyaga lagu leeyahay oo kale.” Culimada Qur’aanka fasirta qaar baa aayaddaasi ku macneeyey: Ugu raaxeeya haweenkiinna sida aad adinkuba jeceshihiin inay idiinku raaxeeyaan.\nRag badan baa aaminsan in geedkoodu mar hadduu biyaha tuuro balaqna noqdo, aanu wax faa’iida ah u lahayn haweeneyda, kusii hayntiisuna aanay wax micne ah samaynaynin, isagoo mid kamid ah raggaasi uu ku doodo: Oo maxay ku falaysaa geed balaq ah? Xaqiiqduse taa ka fog. Raaxada dumarka iyo biyabbaxoodu kuma koobna oo qura rabitaanka cambarkooda, balse waxa ay ku raaxaystaan isku nabnaanta jirka iyo isdhexgalka iyaga iyo raggooda. Waxa weliba taa kasii ahmiyad badan dareenkooda jacayl iyo dhab ugu jirka raggooda oo ku dhaliya raaxo maskaxeed iyo mid rabitaan, gaarsiisa heer gariir iyo biyabbax.\nHaddaba geedka oo intuu biyaha tuuro dabeeto damaa haweeneyda ugama dhigna inay galmadii dhammaatay, balse waa inuu kusii dhexjiraa gudaha cambarka siduu doono ha ahaadee intuu doonana ha le’ekaado ee, waana in haasaawihii, dhunkashadii iyo istiimintii halkii kasii socdaan ilaa ay biyabbax ka gaarayso, kolkaasi oo intay si xoog leh isugu nabto, jirkeedu wada gariiro, daqiiqado dabeetana kala daadato, cambarkuna geedka dibadda isaga soo saaro, kolka oonku si fiican u daayana iga deg ku tiraahdo.\nDad badan baa aaminsan in sida ay ragga iyo dumarkoodu isugu galmoodaan oo laga sheekeeyaa tahay wax ceeb ah oo ay habboon tahay in laga aamuso, waxaana weeye, waa siday ku andacoonayaane, wax Eebbe dadka ku abuuray oo qofku iyadoon looga sheekeyn uu keligii baranayo, fahamka caynkaas ahise waa mid runta ka fog. Waxaa jira xaqaa’iq ka dahsoon xitaa kuwa isqabay tobanaanka sanadood oo intay isguursadaan, carruur isu dhala, dabeetana muddo dheer dabeeto kala dhinta iyagoon weli dhadhamin macaantii dhabta ahayd ee galmada.


Gabadhii u horeysay ee Caalamka Islaamka madax ka noqota. – Hoyga Barashada & Faafinta Diinta Islaamka, Kaalmaynta Dadka Raba inay Cilmiga diiniga ah Bartaan\nGabadhii u horeysay ee Caalamka Islaamka madax ka noqota.\nGabadha la dhaho Shajaratu Durr, waxay ahayd jaariyad uu lahaa boqorkii dawladii Ayuubiyiinta ee Saalix Najmu Diin, waxayna asal ahaan kasoo jeeday wadanka Armenia. Gabadhan waxay ilmo u dhashay Saalxi Najmu Diin, hase ahaatee ilmihii wuu ka dhintay.\nSaalix Najmu Diin wuxuu ka talinayey xilligaas dalka Masar iyo dhulka Shaam, waxaana gacantiisa ku jiray magaalada Qudud oo uu xoreeyey aasaasihii dawladii Ayuubiyiinta, Alle ha u naxariistee Salaaxu Diin Al-ayuubi.\nXilligaas waxa qaarada Yurub ka jiray xamaasad kulul iyo caadifad diimeed oo uu hogaaminayo boqorkii dalka Faransiiska, Luwiiskii 9aad. Boqorkan oo ahaa nin kamida wadaada Kiristaanka, ayaa wuxuu abaabulay weerar saliibinimo oo uu ku rabay inuu Qudus ku qabsado. Dabcan ciidamo uu hogaaminayo ayaa waxay yimaadeen xeebaha dalka Masar, waxayna qabsadeen magaalada Dimyaad.\nBoqorkii Ayuubiyiinta ee Saalix Najmu Diin wuxuu isku dayey inuu wada hadal lagalo boqorka Faransiiska iyo inuu xitaa Qudus ku wareejinayo, hadii uu ka baxo dhulka Masar. Boqorkii Faransiisku wuu diiday, wuxuuna dhahay: Waxaan qabsan karaa xataa Qaahira, iska dhaaf Qudusbee.\nCiidamadii Faransiisku way soo dhaqaaqeen, waxayna yimaadeen duleedka magaalada Mansuura, waxaana halkaas ka dhacay dagaal cajiiba oo la dhaho dagaalkii Mansuura, oo dhex maray ciidamadii Faransiiska iyo shacabkii iyo dawladii Masar. Intii lagu gudo jiray dagaalkii, ayaa waxa dhintay boqorkii Ayuubiyiinta ee Saalix Najmu Diin.\nXaaskiisii oo ahayd Shajaratu Durr, markii ay ogaatay in amiirkii dhintay ayey dhimashadiisii qarisay. Qaab xeelad ku jirtana, waxay u maamushay dagaalkii, waxayna jabisay ciidamadii Faransiiska, waxayna qabatay boqorkii Faransiiska ee Luwiiskii 9aad, waxayna ku xidhay jeelasha magaalada Mansuura.\nJabkii ciidamadii Faransiiska kadib, waxay Shajaratu Durr ay cid u dirtay wiil uu dhalay boqorkii geeriyooday ee Saalix Najmu DIin, oo magiciisa la dhaho; Tooraan Shaah, kaasoo xilligaas joogay magaalada Mousil.\nWiilkii dhalinyarada ahaa ayaa la wareegay xilkii aabihii, balse wuxuu ogaaday in dawlada Ayuubiyiinta ay awood badan ku leedaha xaaskii aabihii ee Shajaratu Durr iyo nimankii Mamaaliikta, oo ahaa rag adoomo ahaan jiray oo dawlada Ayuubiyiintu tababartay, noqdayna raskarta gaarka ah ee boqorka.\nWiilkii markuu bil iyo dhawr maalmood talinayey ayuu maalin khamri cabay, kadibna isagoo sarkhaansan ayuu dhahay: Mamaaliikta waxaan u laynaya sidaas oo kale, intuu seeftiisii u dhuftay shamacii dabku ka baxayey. Goobtaas waxa joogay mamaaliiktii, kadibna waxay go’aansadeen inay dilaan, madax ka dhigaan xaaskii Saalix Najmu DIin ee Shajaratu Durr.\nDabcan, wiilkii way dileen, waxaana madax noqotay gabadhii Shajaratu Durr. Reer Masar baycadii way la galeen, balse dadkii dhulka Shaam daganaa ayaa ka biyo diiday, sidoo kale khaliifkii Cabaasiyiinta ee fadhigiisu ahaa Baqdaad ayaa isaguna warqad usoo qoray reer Masar, uu ku leeyahay hadii aad waydeen rag idin xukuma, waxaan idiinsoo diraynaa rag madax idiin noqda.\nMudo todobaatan maalmood markii ay xukumaysay ayey Shajaratu Durr ogaatay in mucaarad badan ay yeelatay, kadibna waxay guursatay nin mamaaliikta kamid ahaa oo la dhaho, Cizu DIin Aybak. Waxayna ka dhigtay madaxweynaha xukumaya Masar, hase ahaatee Shajaratu Durr ayaa daaha hoostiisa ka xukumaysay dawlada.\nMudo hal sano ah kadib, ayaa Ciz Diin Aybak wuxuu gabadh uu dhalay xaakimkii Mousil ka doonay inuu guursado. Si kastaba ha ahaatee waxa arrintii ogaatay Shajaratu Durr, waxayna dishay ninkeedii. Hadana mamaaliiktii ayey usoo bandhigtay inay guursadaan oo madax noqdaan, ayagiina lafahooda ayey u cabsadeen.\nMarkii ay aragtay inaanay madax noqon karayn ayey u yeedhay wiil yar oo uu dhalay ninkeedii Ciz Diin Aybak oo la dhaho Mansuur ibnu Aybak, wiilkaasna cimrigiisu wuxuu ahaa toban sano jir.\nWaxa dawlada ciidamadeeda madax ka ahaa Sayfu Diin Qudus oo noqday kusii simaha ilmahan yar intuu ka qaangaadhayo, kadibna khilaaf ayaa soo kala dhex galay Sayfu Diin Qudus iyo Shajaratu Durr. Sayfu Diin Qudus ayaa gabadhii Shajaratu Durr qabtay oo xidhay, wuxuuna ku wareejiyey ilmahan yar ee khaliifka noqday hooyadii oo la dhaho Umu Mansuur.\nUmu Mansuurna ciil iyo cuqdadbay u haysay Shajaratu Durr, waxayna ku eedaynay inay dishay ninkeedii Cizi Diin Aybak, kadibna waxay u yeedhatay dumar jaariyado ahaa, waxayna dileen Shajaratu Durr, ayagoo ku garaacay qoobabka kabaha looxa ka samaysan, kadibna maydkeedii waxay kasoo tuureen guriga dushiisa.\nSiyar Aclaam Annubalaa, Al-Dahabi.\nAlbidaayah wa nihaayah, Ibnu Kathiir.\nTaarikhu Qudus, Daariq Suweydaan\nSujuudaha Quraanka waa imisa? sidese lo sameya? gormana la sameya? kaga bago qoralkan\nFadliga soonka maalinta Cashuura !!!


Taageerada Farsamada - Chengdu Action Electronics Joint-Stock Co., Ltd.\nDareemaha sida tignoolajiyada asaasiga ah, ACTION waxay awood u leedahay inay bixiso taageero farsamo oo dhan walba ah oo ku saabsan badeecada iyo macaamiisha kala duwan ee OEM/ODM si ay kaaga caawiyaan inaad ku habboonaato suuqa deegaanka.\nAlaabooyinka ACTION iyo xalalka si weyn loogu isticmaalo boqollaal waddan iyo gobollo, ayaa daboolay in ka badan 20 beeraha, Batroolka, kiimikada, daawooyinka, birta, macdanta, birta, dhirta warshadaha gaarka ah, qolalka kululeeyaha gaaska, saldhigyada buuxinta gaaska, saldhigyada xakamaynta cadaadiska, tuubooyinka isku dhafan ee magaalooyinka Waddooyinka, gaaska magaalada, guryaha, goobaha madaniga ah iyo ganacsiga, iwm. Dhammaan alaabteeda waxay ku aflaxeen imtixaankii Shiinaha National Supervision and Test Center ee Tayada Alaabta Dabka.Intaa waxaa dheer, ACTION waxay ka heshay Shahaadada Ansixinta Nooca ee Guddiga Shahaadada Dabka ee Shiinaha iyo Shahaadada CMC ee Xafiiska Kormeerka Tayada iyo Farsamada.Badeecadaha badankood waxay ku heleen shahaado CE.\nSida shirkad mas'uul ah oo leh 23 sano oo khibrad gaas ah, ACTION waxay aad u qiimeysaa lammaane, waxayna diyaar u tahay inay la koraan lammaaneheena mustaqbalka fog faa'iidooyinka wadaagga ah.Waxaad heli kartaa nidaamka qiimaha ugu fiican, taageero farsamo, adeegga ka dib oo leh tababar online iyo tababar warshad iyo wixii la mid ah.\nWaxaan raadineynaa qaybiyeyaasha maxalliga ah adduunka oo dhan!Ku soo dhawoow si xor ah nala soo xiriir.\nAlaarmiga gaaska gubanaya, qalabka gaaska go'an, lpg gaaska ogaanshaha, qalabka gaaska, gaaska ololi kara, Shiine gaaska baadhe,


Guddiga Xaquuqul Insaanka Iyo Arrimaha Haweenka oo Kulan Dood Wadaag ah Ku Qabtay Muqdisho\nAugust 14, 2019\t1117\nGuddiga xaquuqul insaanka iyo arrimaha haweenka ee Golaha Shacabka ayaa maanta xarunta Villa Hargeysa waxa ay ku qabteen kulan dood wadaag ah oo looga hadlaayay arrimaha xaquuqul insaanka gaar ahaan tacadiyadda ku salaysan Jinsiga.\nSidoo kale kulankaan dood wadaaga ahaa ayaa waxaa dib u eegis lagu sameeyay caqabadaha hortaagan ama hakiyay hindise-sharciyeedka dambiyadda jinsiga oo horay loogu qeebiyay xildhibaanadda Golaha Shacabka.\nKulankaan dood wadaaga ahaa ayaa waxaa ka qeyb galay haweenka labada aqal ee baarlamaanka soomaaliya uu ka kooban yahay ee Golaha Shacabka iyo Aqalka Sare.\nInta uu kulanka dood wadaaga ah socday ayaa waxaa la isla meel dhigay qodobada saldhiga u ah tacadiyada ka dhanka xaquuqul insaanka.\nXildhibaanada haweenka ah ee ku jira laba aqal ee baarlamaanka soomaaliya ayaa ka codsaday guddoonka golaha shacabka in sharciga Jinsiga lagu soo daro ajendaha kowaad ee kalfadhigga soo socda ee golaha shacabka.\n« Kalfadhiga 5-Aad ee Golaha Shacabka oo Xirmay Guddiga KMG ee soo diyaarinta Sharciga Doorashooyinka oo Maanta la Kulmay Xildhibaanada Haweenka Labada Aqal ee BJFS »


Xog: Xaaska Xasan oo ka dambeysay in xabsiga laga daayo C/llaahi Sh. Xasan |\nXog: Xaaska Xasan oo ka dambeysay in xabsiga laga daayo C/llaahi Sh. Xasan\nOCTOBER 3, 2014 10:30 PM0 COMMENTSVIEWS: 21\nMarwada 1-aad ee dalka Sahra Cumar Xasan, ayaa waxay fududeysay in Xabsiga Godka Jilacow ee Magaalada Muqdisho laga sii daayo Siyaasiga C/laahi Sheekh Xasan, xilli lagu xiray gelinkii dambe ee Arbacadii.\nSiyaasiga, ayaa waxaa lagu qabtay Garoonka Aadan Cadde, mar uu safar kaga soo laabtay Magaalada Nairobi ee Xarunta Kenya, iyadoo Nabad Suggidu ay u sheegtay in uu xarig yahay, sidaana lagu xiray.\nIlo lagu kalsoonaan karo, ayaa sheegay in haweeneydaan oo ku heyb ah Siyaasiga, ay Madaxweynaha Somaliya Xasan Sheekh Maxamuud weydiisatay, in si deg deg ah Godka Jilacow looga soo sii daayo.\nMadaxweynaha oo khadka teleefanka ay ku wada hadleen Wasiirka Wasaarada Amniga Qaranka Khaliif Axmed Ereg, ayaa waxa uu ka codsaday in xoriyadiisa la siiyo Gudoomiyaha Isbaheysiga Nabadda & Dimoqraadiyada C/laahi Sheekh Xasan.\nSiyaasigaan, ayaa caweysnimadii xalay dib u helay xoriyadiisii, wuxuuna xarigiisii ka dambeeyay, iyadoo loo heysto in uu taageeray weerarkii uu Axmed Xasan Cadow (Axmed Daaci), isaga difaacay Hay’adda Nabad Suggida iyo Xoogaga Midowga Afrika ee Amisom.\nC/laahi Sheekh Xasan waxaa Khamiistii shalay la horkeenay Xeer Ilaalinta Guud ee Qaranka, waxaana laga qoray eedemihii lagu soo oogay, iyadoo uu si adag kaga horyimid, isla-markaana waxaa loo qabtay in 21-ka bishaan uu horyimaado Maxkamada Gobolka Banaadir.\nIna Sheekh Xasan oo wareysi siiyay Idaacada Dalsan ee Magaalada Muqdisho, ayaa waxa uu ku hanjabay inaanu ka hari doonin cidii soo xirtay, isla-markaana uu kala xisaabtami doono ujeedadii ka dambeysay in la soo xiro.\nMarwada 1-aad ee dalka, ayaa sidoo kale waxaa la rumeysan yahay inay ka dambeysay tallaabadii lagu sii daayay Axmed Xasan Cadow, Gudoomiyihii hore ee Degmada Wadajir, 19-kii bishii hore ee September. Waxaana la xiray 15-kii bishii August.


Hey’adaha dib-u-eegista Dastuurka iyo Beesha Caalamka oo ku shiray Muqdisho+Sawirro – Idil News\nHey’adaha dib-u-eegista Dastuurka iyo Beesha Caalamka oo ku shiray Muqdisho+Sawirro\nWasiirka Arrimaha Dastuurka Xukuumadda Soomaaliya Saalax Axmed Jaamac ayaa guddoomiyay shir ay Wasaaradda Arrimaha Dastuurka, Gudigga La socodka Dib u eegista Dastuurka iyo Gudigga Madaxa banaan ee Dib u eegista iyo Hirgelinta Dastuurka ay la yeesheen hay’adaha Beesha Caalamka ee ku lugta leh arrimaha dastuurka.\nShirka oo ay ka soo qeyb galeen guddoomiyaha iyo guddoomiye kuxigeenka labada guddi, madaxa hay’adda UNDP ee Soomaaliya, iyo masuuliyiin ka kala socotay UNSOM, Norway, Sweden iyo Switzerland, ayaa waxaa ugu horeyn shirka furay Wasiir Saalax Axmed Jaamac isagoo ka warbixiyay horumarka laga sameeyay dhameeystirka dastuurka.\n“Innaga ka wasaarad ahaan iyo labada guddi ee aan wada-sahqeeyno waxaan oran karnaa in boqolkiiba sideetan (80%) lagu guuleystay dhameystirka dastuurka kuwaa oo ah arrimaha u baahan farsamada qoraaleed, waxaa inoo dhiman waa arrimaha u baahan wadaxaajoodka siyaasadeed oo iyagana aan ku rajo weynahay in la dhameeystiro horaanta sanadka soo socdo” ayuu yiri Wasiirka.\nXubnihii mataleyay beesha caalamka ayaa waxay bogaadiyeen waxqabadka hay’adaha u xilsaaran dib-u-eegista dastuurka iyagoo ballanqaaday inay sii joogteyn doonaan taageerada ay ku bixyaan howlaha lagu dhameeystirayo dastuurka. Waxay sidoo kale sheegeen in ay aaminsan yihiin seddexda hay’ad ee u xilsaaran dib-u-eegista dastuurka inay ka miro-dhalin doonaan geedi-socodka lagu dhameeystirayo dastuurka.\nDhanka kale, Agaasimaha Guud ee Wasaaradda Dastuurka iyo xubno ka tirsan labada guddi ayaa waxay sameeyeen soo jeedin ku saabsan qorshe howleedka seddexda hay’ad.\nUgu dambayn, Wasiir Saalax oo soo xiray shirka ayaa beesha caalamka u mahadceliyay isagoo sheegay in Xukuumadda Federaalka Soomaaliya ay ka go’antahay dhameeystirka dastuurka.